title: Lainsuojaton (vuoden 1943 elokuva)

text: Jane Russell sai roolin, kun Howard Hughes etsi isorintaista näyttelijätärtä ympäri Yhdysvaltoja. "Lainsuojattoman" kuvaukset alkoivat 11. marraskuuta 1940 Arizonassa ja New Mexicossa. Elokuvaa kuvattiin Arizonassa Tuba Cityn ja Yuman kaupungeissa. New Mexicossa kuvauspaikkana oli Socorron kaupunki. Elokuvaa kuvattiin myös studioilla Los Angelesissa ja West Hollywoodissa. Kun kuvaukset olivat kestäneet kaksi viikkoa, ohjaaja ja käsikirjoittaja Howard Hawks vetäytyi projektista kuvaus- ja budjettiriitojen takia. Myöhemmin Hawks kuitenkin väitti eräässä haastattelussa, että jätti "Lainsuojattoman" "Kersantti Yorkin" (1941) takia, ja että oli antanut mielellään ohjakset Hughesille, joka alkoi ohjata elokuvaa joulukuun 1940 lopulla. Samoihin aikoihin Hawksin kuvaaja Lucien Ballard korvattiin Gregg Tolandilla. Tällöin Hughes ilmoitti myös, että koko elokuva kuvattaisiin uudelleen. Ei ole määritelty, että mitkä julkaistun elokuvan kohtauksista ovat Hawksin ohjaamia ja Ballardin kuvaamia vai onko mikään. Ainakin Jane Russell toteaa omaelämäkerrassaan (1988), että Hawks ei ohjannut yhtäkään hänen kohtaustaan. Hawksia ei mainita elokuvan teksteissä. Myös Ben Hecht työsti käsikirjoitusta, mutta häntäkään ei mainita elokuvan teksteissä. "Lainsuojattoman" kuvaukset saatiin päätökseen 14. helmikuuta 1941. Elokuvan budjettina oli 1,2 miljoonaa dollaria.


title: Lainsuojaton (vuoden 1943 elokuva)

text: Elokuvan kuvauksien aikana Hughes suunnitteli Russellille erikoisrintaliivit, jotka nostaisivat rinnat paremmin esille. Russell kertoo omaelämäkerrassaan, että hän ei käyttänyt kyseisiä erikoisrintaliivejä kuvauksien aikana ollenkaan, koska ne olivat hyvin epämukavat. Russell oli kokeillut erikoisrintaliivejä muutaman minuutin ajan, mutta hän heitti ne salaa menemään. Russell kuitenkin sanoi Hughesille käyttävänsä niitä, eikä Hughes koskaan saanut tietää totuutta. Russell kertoi pitäneensä omia, aivan tavallisia rintaliivejä kuvauksien ajan – hän oli laittanut rintaliivien kuppeihin nenäliinoja ja kiristänyt olkaimia, jotta hänellä näyttäisi olevan erikoisrintaliivit päällä.


title: Lainsuojaton (vuoden 1943 elokuva)

text: Vaikka elokuva saatiin valmiiksi helmikuussa 1941, se ei saanut ensi-iltaansa eikä sitä päästetty levitykseen vasta kun vuonna 1943. Tämä johtui suurelta osin elokuvaan kohdistuneesta ankarasta sensuurista. Production Code Administrationin vaatimuksesta Hughes suostui muokkaamaan käsikirjoitusta ja ottamaan uusintaotoksia maaliskuussa 1941. Hän suostui leikkaamaan elokuvasta ainoastaan noin puolen minuutin verran filmiä Russellin paljastavasta povesta. Toukokuun lopulla 1941 Production Code Administration hyväksyi elokuvan, mutta Hughes sai tietää elokuussa 1941 monien sensorien haluavan vielä enemmän leikkaamista. Hughes ei ollut kuitenkaan halukas tekemään sitä. Tässä vaiheessa 20th Century Fox, jonka oli ollut tarkoitus vastata elokuvan levityksestä, perääntyi levityssopimuksesta. Hughes jatkoi taistoaan sensoreita vastaan vuoden 1941 loppuun saakka, kunnes hän hyllytti "Lainsuojattoman" yli vuodeksi.


title: Lainsuojaton (vuoden 1943 elokuva)

text: Vuoden 1942 loppuun mennessä Hughesin elokuvayhtiö oli etsinyt kuukausien ajan sopivaa elokuvateatteria elokuvan ensi-iltaa varten. Saman vuoden aikana Jane Russellia oltiin mainostettu Hollywoodin uusimpana tähtenä. Kekseliäänä liikemiehenä Hughes alkoi lietsoa moraalipaniikkia elokuvan tienoilta, mikä johti valtaviin protesteihin elokuvan kieltämisen puolesta. Hughes sai aikaan sen verran hälyä, että "Lainsuojaton" sai julkisuutta ja kiinnostusta. Hughes sai viimein elokuvansa julki, kun "Lainsuojaton" sai ensi-iltansa Kalifornian San Franciscossa Geary Theaterissa 5. helmikuuta 1943. Elokuva aiheutti välittömästi kohua, mutta se oli menestys. "Lainsuojatonta" esitettiin ainoastaan viikon ajan, kunnes se vedettiin pois Haysin ohjeiston rikkomisen takia. Elokuvassa huomattiin olevan kohtauksia, jotka eivät olleet saaneet hyväksyntää. Hughes ei ollut leikannut elokuvasta puolta minuuttia enempää. San Franciscossa Jane Russell ja Jack Beutel olivat näytelleet jokaisen elokuvaesityksen jälkeen 20 minuuttia kestävän kohtauksen, joka oli poistettu elokuvan käsikirjoituksesta. "Lainsuojatonta" olisi esitetty New Yorkissa vuoden 1943 aikana, jos Hughes olisi näyttänyt New Yorkin sensoreille leikatun ja hyväksytyn version. Hughes sen sijaan hyllytti elokuvan San Franciscon jälkeen; elokuva oli hyllytettynä kolme vuotta.


title: Lainsuojaton (vuoden 1943 elokuva)

text: "Lainsuojaton" pääsi laajempaan teatterilevitykseen 23. huhtikuuta 1946 San Franciscossa. United Artists vastasi elokuvan levityksestä vuoteen 1947 asti. 24. huhtikuuta 1946, ensi-illan jälkeisenä päivänä, elokuvateatterin johtaja Al Dunn pidätettiin elokuvan esittämisestä, jota pidettiin ”säädyllisyyttä loukkaavana”. Tämän seurauksena elokuvan kopiot takavarikoitiin. Al Dunn vapautettiin myöhemmin kaikista syytteistä, ja Motion Picture Association of America väitti Hughesin vaihtaneen elokuvan hyväksytyn version kopion elokuvan sensuroimattoman version kopioon. Motion Picture Association of American syytöksen seurauksena Hughes erosi järjestöstä ja nosti syytteen järjestöä vastaan. Hughes vaati kolminkertaisia vahingonkorvauksia, mutta hävisi oikeusjutun ja kaikki valitukset.


title: Lainsuojaton (vuoden 1943 elokuva)

text: Elokuvan sensuroimaton versio esitettiin Lontoossa 29. marraskuuta 1946. Vaikka elokuva saikin heikot arvostelut brittiläisiltä elokuvakriitikoilta, brittiläinen lehdistö ylisti Hughesia hänen taistostaan Motion Picture Association of Americaa vastaan. New Yorkin sensorit kielsivät elokuvan marraskuussa 1946, mutta syyskuussa 1947 New Yorkin kielto poistettiin ja "Lainsuojaton" sai ensi-iltansa New York Cityssä 11. syyskuuta 1947. Kun Hughes siirtyi RKO Radio Picturesin johtoon, elokuvayhtiö alkoi vastata elokuvan levityksestä vuodesta 1949 alkaen. RKO Radio Pictures levitti elokuvaa myös ulkomailla. Suomen elokuvateattereissa elokuvaa ei esitetty.


title: Lainsuojaton (vuoden 1943 elokuva)

text: Vaikka "Lainsuojattoman" ympärillä pyöri monia oikeustaisteluita, protesteja, valituksia ja kieltoja, elokuva rikkoi ennätyksiä lippuluukuilla kaikkialla missä sitä esitettiin. Vuoteen 1949 mennessä "Lainsuojaton" oli tuottanut yli 4,5-5,0 miljoonaa dollaria. Huhtikuuhun 1952 mennessä elokuva oli tuottanut RKO:lle 2,6 miljoonaa dollaria eli yhteensä "Lainsuojaton" oli tuottanut 7,1 miljoonaa dollaria. Kesäkuussa 1968 "The Hollywood Reporter" ilmoitti elokuvan tuottaneen yhteensä yli 20 miljoonan dollarin lipputulot.


title: Lainsuojaton (vuoden 1943 elokuva)

text: Vaikka elokuva herättikin kohua ja pahennusta, se oli suuri yleisömenestys ja Jane Russellista kohosi suosittu seksisymboli ja Hollywood-ikoni. "Lainsuojattomasta" tuli yksi aikansa kiistellyimmistä elokuvista johtuen sen tavasta asettaa Jane Russell näytteille. Ilmestyessään elokuva sai heikon vastaanoton elokuvakriitikoilta. Russellinkin roolisuoritus sai heikot arvostelut, ja Russell itsekin kuvailee omaelämäkerrassaan roolisuoritustaan elokuvassa ”kauheaksi”. Rotten Tomatoes -sivuston mukaan yhdeksän arvostelun perusteella laskettuna kriitikoiden arvosteluista 89 prosenttia on positiivista.


title: Lainsuojaton (vuoden 1943 elokuva)

text: "Lainsuojaton" on ollut public domainissa vuodesta 1971 lähtien. Elokuvasta on julkaistu suuria määriä VHS- ja DVD-julkaisuja. Yhdysvalloissa julkaistiin elokuvasta ensimmäinen VHS-julkaisu vuonna 1997 ja DVD-versio vuonna 1998. Suomessa Finnkino julkaisi elokuvan DVD:nä 22. elokuuta 2008. "Lainsuojattomasta" on olemassa eripituisia versioita aina 95 minuutista aina 126 minuuttiin. Sensuroimaton versio on saatavilla myös DVD:nä.


title: Lainsuojaton (vuoden 1943 elokuva)

text: Elokuvasta on saatavilla kaksi eri versiota, joihin on lisätty väri. Ensimmäisen väritetyn version julkaisi Hal Roach Studios vuonna 1988. Legend Films teki ja julkaisi toisen elokuvan värityksen DVD:nä 16. kesäkuuta 2009. DVD-julkaisu sisältää myös ensimmäisen väriversion ja restauroidun mustavalkoisen version.


title: Snowgoons

text: Snowgoons on saksalais-tanskalainen hip hop -tuottajaryhmä ja yhtye. Ryhmän muodostivat ensin saksalaiset Det Gunner ja DJ Illegal, mutta yhtye laajeni nelijäseniseksi vuonna 2011 tanskalaisen mc/tuottaja Sicknaturen ja saksalaisen hip hop -dj J.S. Kusterin liityttyä siihen.


title: Snowgoons

text: Snowgoons tunnetaan massiivisesta, eeppisestä ja lähen soundtrackmaisesta tuotannostaan. Ryhmä on tehnyt laajaa yhteistyötä amerikkalaisten ja eurooppalaisten nimien kuten Vinnie Pazin, Army of the Pharaohs, ONYXin, M.O.P:n , La Coka Nostran ja joidenkin Wu-Tang Clanin jäsenten kanssa.


title: Heksakloorisyklopentadieeni

text: Heksakloorisyklopentadieeni (CCl) on dieeni ja syklopentadieenin kloorattu johdannainen. Yhdistettä käytetään palonestoaineiden ja hyönteismyrkkyjen valmistamiseen.


title: Heksakloorisyklopentadieeni

text: Huoneenlämpötilassa heksakloorisyklopentadieeni on keltaista tai vihertävää pistävänhajuista nestettä. Yhdiste liukenee veteen vain hieman. Syklopentadieenin tavoin heksakloorisyklopentadieeni reagoi helposti dieeninä Diels–Alder-reaktioissa.


title: Heksakloorisyklopentadieeni

text: Heksakloorisyklopentadieeniä valmistetaan klooraamalla syklopentadieeniä kolmivaiheisella prosessilla. Ensimmäisessä vaiheessa syklopentadieeni kloorataan tetrakloorisyklopentadieeniksi noin 50 °C:n lämpötilassa. Tämä yhdiste reagoi kloorin kanssa fosforipentakloridin tai arseenitrioksidin katalysoimana 175–250 °C:n lämpötilassa oktakloorisyklopentaaniksi. Oktakloorisyklopentaanista saadaan heksakloorisyklopentadieeniä dehydrokloorauksella.


title: Heksakloorisyklopentadieeni

text: Heksakloorisyklopentadieeniä käytetään erityisesti kloorattujen hyönteismyrkkyjen kuten aldriinin, dieldriinin, heptakloorin, klordaanin ja klordekonin valmistamiseen. Monet näistä ovat nykyään kiellettyjä, minkä vuoksi heksakloorisyklopentadieenin käyttö on vähentynyt. Yhdistettä käytetään myös polymeerien palonestoaineiden kuten bis(heksakloorisyklopentadieno)syklo-oktaanin, klorendiinihapon ja klorendiinianhydridin valmistamiseen.


title: Balansoitu suolaliuos

text: Balansoitu suolaliuos (BSS) on neste, jolla on fysiologisesti tasapainoinen pH ja suolapitoisuus. Yleisimmin liuos sisältää natriumia, kaliumia, kalsiumia, magnesiumia, ja kloridia. Balansoitua suolaliuosta käytetään usein kudosten huuhteluun tai kehonsisäisen (kuten silmänsisäisen) nesteen väliaikaiseen korvaamiseen.


title: Balansoitu suolaliuos

text: Yleisin käyttökohde on kaihikirurgia.


title: Balansoitu suolaliuos

text: Suolaliuosta voi myös käyttää yhdessä muiden aineiden kanssa.


title: Hans Hansson (täsmennyssivu)

text: Hans Hansson on seuraavien henkilöiden nimi:


title: Oikeesti aikuiset 2

text: Oikeesti aikuiset 2 on vuonna 2013 ensi-iltansa saanut komediaelokuva, joka on jatko-osa vuoden 2010 elokuvalle "Oikeesti aikuiset". Elokuvan on ohjannut Dennis Dugan ja sen ensi-ilta oli 12. heinäkuuta 2013. Kriitikot haukkuivat elokuvan lyttyyn, mutta edeltäjänsä tavoin se menestyi kaupallisesti erittäin hyvin. Elokuva sai kaikkiaan kahdeksan Golden Raspberry -ehdokkuutta, muttei voittanut yhtäkään.


title: Oikeesti aikuiset 2

text: Lenny Feder on muuttanut perheineen takaisin samaan pikkukaupunkiin, jossa hän ja hänen lapsuudenystävänsä varttuivat. Tällä kertaa aikuiset saavat mojovan opetuksen jälkikasvultaan tunnetusti yllätyksiä pursuavana päivänä, nimittäin viimeisenä koulupäivänä.


title: Weiss

text: Weiss tai Weiß on muun muassa seuraavien henkilöiden sukunimi:


title: Aleksej Fedotov

text: Aleksej Fedotov (s. 25. lokakuuta 1991) on suomalainen kansalaisaktivisti, puoluetaustaltaan sosialidemokraatti. Hän toimi Suomen Ammattiin Opiskelevien Liitto – SAKKI:n puheenjohtajana vuosina 2012–2015.


title: Aleksej Fedotov

text: Fedotov on kotoisin Valko-Venäjältä, josta hän muutti maan poliittisen tilanteen takia perheensä kanssa Suomeen vuonna 1997. Koulutukseltaan Fedotov on merkonomi valmistuttuaan vuonna 2010 Suomen Liikemiesten Kauppaopistosta. Toimiessaan SAKKI ry:n puheenjohtajana Fedotov profiloitui erityisesti koulutuksellisen tasa-arvon ja syrjäytyvien nuorten puolestapuhujana. Lisäksi Fedotov on aktiivisesti kritisoinut Kataisen ja Stubbin hallitusten koulutusleikkauksia tuoden esille niistä mahdollisesti syntyviä seurauksia.


title: Pikkusydämet

text: Pikkusydämet ("Dicentra") on unikkokasveihin kuuluva suku, jossa on ainakin 20 lajia. Pikkusydämet kasvavat luonnossa Aasiassa ja Pohjois-Amerikassa, erityisesti vuoristometsissä. Useimmat suvun lajit ovat monivuotisia ruohokasveja, jotkin yksivuotisia. Himalajalta kotoisin oleva köynnöspikkusydän on köynnöstäen kasvava perenna. Pikkusydänten kukat ovat nuokkuvia ja sydämenmuotoisia, punaisia, vaaleanpunaisia, violetteja, valkoisia tai keltaisia. Lukuisia lajeja ja niiden risteymiä viljellään koristekasveina.Särkynytsydän ("Lamprocapnos spectabilis", syn. "Dicentra spectabilis") on aiemmin kuulunut pikkusydämiin.


title: Perhoangervot

text: Perhoangervot ("Gillenia") on ruusukasveihin kuuluva kasvisuku, jossa on kaksi monivuotista lajia. Ne esiintyvät luonnossa Pohjois-Amerikassa, Yhdysvaltojen itä- ja keskiosissa sekä Kanadan Ontariossa. Perhoangervoilla on valkoiset tai vaaleanpunaiset kukat harvakukkaisissa ilmavissa huiskiloissa. Kumpaakin perhoangervolajia viljellään perennana.


title: Ansikat

text: Ansikat ("Waldsteinia") on ruusukasveihin kuuluva suku, jossa on noin kuusi lajia. Ne ovat monivuotisia, keltakukkaisia, usein maanmyötäisesti kasvavia ruohovartiskasveja, joista suurta osaa viljellään perennana. Ansikoita kasvaa luonnossa läpi pohjoisen lauhkean vyöhykkeen, Euraasiassa ja Pohjois-Amerikassa.


title: Tuliunikot

text: Tuliunikot ("Eschscholzia") on unikkokasveihin kuuluva suku, jossa on kahdeksasta kymmeneen lajia. Niitä esiintyy läntisessä Pohjois-Amerikassa. Tuliunikot ovat yksi- tai monivuotisia, hentoja ja pystyjä ruohovartiskasveja, joilla on hienoliuskaiset lehdet ja yksittäin kasvavat unikkomaiset kukat, jotka ovat punaisia, oransseja tai keltaisia. Ne sulkevat kukkansa pilvisellä säällä. Mätästuliunikkoa ja kaliforniantuliunikkoa viljellään yksivuotisina koristekasveina.


title: Serpent

text: Serpent on vuonna 2011 ilmestynyt Circlen 39. albumi. Se äänitettiin Englannin Bristolissa The Croft -klubilla lokakuussa 2011. Levy sisältää kolme kappaletta vuoden 2010 albumilta "Rautatie", yhden levyltä "Katapult" (2007) sekä neljä kappaletta pari kuukautta myöhemmin julkaistulta uutuusalbumilta "Manner". Uusista kappaleista "Here Come the Warm Jets" on alun perin Brian Enon vuonna 1974 levyttämä.


title: Neidonunikot

text: Neidonunikot ("Glaucium") on unikkokasveihin kuuluva suku, jossa on 25 lajia. Neidonunikot ovat pystyjä, usein lehtiruusukkeellisia yksi-, kaksi- ja monivuotisia kasveja. Niitä esiintyy Euroopassa, Lähi-idässä, Pohjois-Afrikassa, Keski-Aasiassa ja Lounais-Aasiassa. Yksittäin kasvavat näyttävät kukat ovat unikkomaiset ja paperinohuet. Punaneidonunikkoa, keltaneidonunikkoa ja isoneidonunikkoa voidaan viljellä yksivuotisina koristekasveina. Ne ovat tosin luonnostaan kaksivuotisia tai perennoja.


title: Ágios Loúkas

text: Ágios Loúkas () on kaupunginosa Ateenassa Kreikassa. Se sijaitsee Ateenan pohjoisosassa ja kuuluu kaupungin 5. suuralueeseen. Kaupunginosa on saanut nimensä sen alueella sijaitsevasta samannimisestä kirkosta, joka on omistetty Pyhälle Luukakselle.


title: Ágios Loúkas

text: Kaupunginosan koillispuolella sijaitsee Kypriádoun kaupunginosa, itäpuolella Gkráva, eteläpuolella Kypséli, länsipuolella Plateía Koliátsou ja Káto Patísia, luoteispuolella Ágios Elefthérios ja pohjoispuolella Áno Patísia.


title: Filopáppou

text:
Filopáppou- tai Filopáppos-kukkula (), antiikin Museion (, myös "Mouseion") eli "Muusien kukkula" (, "Lofos Mūsōn"), on kukkula Ateenassa Kreikassa. Se sijaitsee Ateenan eteläosassa keskustan lounaispuolella. "Filopáppou" (Φιλοπάππου) on myös kukkulan juurella sen eteläpuolella sijaitseva kaupunginosa, joka kuuluu kaupungin 3. suuralueeseen.
Muusien kukkula oli mahdollisesti saanut nimensä myyttisestä runoilija Musaioksesta, jonka hautapaikkana kukkulaa pidettiin. Myöhemmin se yhdistettiin myös muusiin. Klassisella kaudella kukkula oli Ateenan kaupunginmuurin eli Themistokleen muurin sisäpuolella.


title: Filopáppou

text: Kukkula on saanut yleisimmin käytetyn nimensä Kommagenen prinssistä Gaius Julius Philopappuksesta eli Filopappoksesta, joka oli aikansa merkittävimpiä Rooman valtakunnassa eläneitä kreikkalaisia. Filopappoksen kuoltua noin vuonna 114–116 ateenalaiset antoivat pystyttää kukkulalle korkean hautamuistomerkin, joka tunnetaan Filopappoksen muistomerkkinä.


title: Filopáppou

text: Kaupunginosan pohjoispuolella sijaitsevat Pnyksin kukkula sekä Nymfien kukkula, itäpuolella Akrópolin ja Makrygiánnin kaupunginosat, eteläpuolella Kallithéan kaupunki ja länsipuolella Petrálona.


title: Kallimármaro (kaupunginosa)

text: Kallimármaro (; myös Στάδιο, "Stádio") on kaupunginosa Ateenassa Kreikassa. Se sijaitsee Ateenan ydinkeskustan kaakkoispuolella ja kuuluu kaupungin 2. suuralueeseen. Kaupunginosa on saanut nimensä siellä sijaitsevasta Panathinaiko-stadionista, joka tunnetaan myös nimellä "Kallimármaro" ("Kaunismarmorinen"). Kaupunginosa käsittää stadionin ympäristön ja Ardittós-kukkulan alueen.


title: Kallimármaro (kaupunginosa)

text: Kaupunginosan itäpuolella sijaitsee Pagkrátin kaupunginosa, länsipuolella Mets, luoteispuolella Záppeion puiston alue ja pohjoispuolella Anáktora.


title: Klafthmónos

text: Klafthmónos () on kaupunginosa Ateenassa Kreikassa. Se sijaitsee Ateenan ydinkeskustassa ja kuuluu kaupungin 1. suuralueeseen. Kaupunginosan keskus on "Klafthmónos-aukio" (Πλατεία Κλαυθμώνος, "Plateía Klafthmónos"), jonka ympäristön kaupunginosa käsittää. Se on yksi Ateenan keskusaukioista Sýntagma-aukion ohella.


title: Klafthmónos

text: Kaupunginosan koillispuolella sijaitsee Akadimían kaupunginosa, eteläpuolella Sýntagma-aukion alue ja Monastiráki, länsipuolella Psyrí ja pohjoispuolella Omónoia. Kaupunginosan pääkatu on Stadíou.


title: Triuridaceae

text: Triuridaceae on pieni trooppinen marraskasviheimo yksisirkkaisten Pandanales-lahkossa.


title: Triuridaceae

text: Heimon kasvit ovat sienijuuren varassa eläviä ja lehtivihreättömiä, enimmäkseen melko pieniä ruohoja, joilla toisinaan ei ole juurikarvoja ja joiden versot ovat kaljuja. Lehdet sijaitsevat kierteisesti ja ovat surkastuneita, joskus ne ovat tupellisia. Kukat sijaitsevat terttumaisissa kukinnoissa, ja niissä on toisinaan mesiäinen ja teräväkärkiset kehälehdet. Heteet voivat olla yhteen kasvaneita, palhot ovat tukevia. Erillisiä emilehtiä on vähintään kymmenen, niissä on täyteiset vartalot ja pensselimäiset tai sileät luotit. Siemenaiheet kiinnittyvät pohjaistukkaan. Siemenessä on runsas hemiselluloosainen endospermi.


title: Triuridaceae

text: Triuridaceae kasvaa kaikkialla tropiikissa.


title: Triuridaceae

text: Heimo kuuluu Pandanales-lahkon kladiin, johon kuuluvat useimmat sen heimoista : Triuridaceae, Stemonaceae, kairapalmukasvit (Pandanaceae) ja panamapalmukasvit (Cyclanthaceae) – vain lumokkikasvit (Velloziaceae) jää sen ulkopuolelle. Kladin iäksi on arvioitu 103-62 miljoonaa vuotta.


title: Triuridaceae

text: Triuridaceae koostuu yhdestätoista suvusta ja 50 lajista, jotka viedään kolmeen tribukseen. Aikaisemmin heimo vietiin usein sarpiokasvien (Alismataceae) ja sen sukulaisten yhteyteen erillisten emilehtiensä vuoksi; piirteen ajateltiin olevan alkukantainen.


title: Triuridaceae

text: Heimoon kuuluvia fossiileja on tunnistettu noin 90 miljoonaa vuotta vanhoista kallioista New Jerseyssä. Ne olivat löydettäessä vanhimmat yksisirkkaisfossiilit, mutta nykyään vanhimmat tunnetut kuuluvat vehkakasveihin (Araceae), ja em. Triuridaceae-fossiilien identifioiminen on asetettu kyseenalaiseksi.


title: Triuridaceae

text: Triuridaceae-heimossa erotetaan kolme tribusta.


title: Triuridaceae

text: 1. Kupeaeae Cheek. Tribus käsittää kaksi sukua ("Kupea" ja "Kihansia"), joissa on kolme afrikkalaista lajia, jotka kasvavat Kamerunista Tansaniaan ulottuvalla alueella. Niillä ei ole lainkaan juurikarvoja. Kukinto on tähkä, ja kasvit ovat kaksikotisia. Kukat ovat vastakohtaisia, ja niissä on neljä teräväkärkistä, toisinaan kaksiliuskaista kehälehteä. Hedekukissa on neljä hedettä, joiden ponnet avautuvat poikittaisraoilla. Emikukkien vartalot sijaitsevat emien kärjessä, ja kussakin emissä on kaksi siemenaihetta. Hedelmä on avautumaton.


title: Triuridaceae

text: Tribuksissa Sciaphileae ja Triurideae on vain yksi siemenaihe kussakin emilehdessä.


title: Triuridaceae

text: 2. Sciaphileae Miers. Tribus koostuu viidestä suvusta ja 40 lajista, joista 30 kuuluu sukuun "Sciaphila". Tribus kasvaa enimmäkseen Vanhan maailman puolella, erityisesti Intiasta Malaijien saaristoon ulottuvalla alueella. Kasvit ovat tavallisesti yksikotisia; harvoin kukat ovat kaksineuvoisia. Kehälehtiä on neljä, kuusi tai kahdeksan, ja ne ovat teräväkärkisiä; niissä on toisinaan karvatupsut. Heteitä on kahdesta neljään tai kuusi, ja ponnet avautuvat tavallisesti poikittaisesti. Vartalo sijaitsee emin tyvellä gynobaasisesti. Hedelmä on tuppilo.


title: Triuridaceae

text: 3. Triurideae Miers. Tribuksessa on neljä sukua ja seitsemän lajia trooppisessa Amerikassa. Kasveilla on vain vähän tai ei ollenkaan juurikarvoja. Kukat ovat yksineuvoisia ja sijaitsevat tavallisesti kaksikotisesti. Kehälehtiä on kolme tai kuusi, niiden kärjet ovat hännällisiä. Hedekukissa on kolme tai kuusi hedettä, joiden ponnet avautuvat pitkittäin. Emikukkien vartalot kiinnittyvät emien kärkiin. Hedelmä on pähkylä.


title: Triuridaceae

text: Heimossa on ainakin seuraavat suvut:


title: Triuridaceae

text: Brasilialainen "Lacandonia schismatica" – sukunsa ainoa laji – on kukkamorfologialtaan omalaatuinen: heteet sijaitsevat emikiehkuran sisäpuolella. Sijainnistaan huolimatta heteet kehittyvät ennen emilehtiä, mikä on koppisiemenillä tavanomaista, ja onkin ehdotettu, että hetiö ja emiö ovat itse asiassa oikeilla paikoillaan ja vain näyttävät vaihtaneen paikkaa pohjuksen kärjen vääntymän vuoksi. Toisen selityksen mukaan kyseessä on ns. valekukka (pseudanthium) eli surkastunut kukinto, jossa kukat ovat surkastuneet pelkiksi emeiksi ja heteiksi. On viitteitä siitä, että "Lacandonia" tulisi sisällyttää "Triuris"-sukuun, mikä entisestään mutkistaisi kukan rakenteen ymmärtämistä. – "Lacandonia" kykenee myös itsepölytykseen. Siitepölyhiukkaset itävät jo ollessaan ponnen sisällä, ja siiteputket kasvavat kukan solukon läpi siemenaiheeseen. Heimossa lienee vallalla kärpäspölytys.


title: Pefkákia

text: Pefkákia () on kaupunginosa Ateenassa Kreikassa. Se sijaitsee Ateenan ydinkeskustan koillispuolella Lykavittós-kukkulan länsipuolella ja kuuluu kaupungin 1. suuralueeseen.


title: Pefkákia

text: Pefkákiassa sijaitsevat muun muassa École française d’Athènes (Ranskalainen koulu Ateenassa), Pyhän Nikolaoksen (Ágios Nikólaos) kirkko, saksalainen evankelinen kirkko (Christuskirche) sekä Plateía Tásou Vourná -aukio.


title: Pefkákia

text: Kaupunginosan kaakkoispuolella sijaitsee Kolonákin kaupunginosa, lounaispuolella Akadimía, pohjoispuolella Exárcheia ja koillispuolella Neápoli.


title: Pefkákia

text: Pefkákian kaupunginosaa ei tule sekoittaa Ateenan pohjoispuolella sijaitsevan Néa Ionían kaupungin alueeseen, jossa sijaitsee Pefkákian metroasema.


title: Plateía Koumoundoúrou

text: Plateía Koumoundoúrou () on kaupunginosa Ateenassa Kreikassa. Se sijaitsee Ateenan ydinkeskustan länsipuolella ja kuuluu kaupungin 1. suuralueeseen. Kaupunginosan keskus on samanniminen "Koumoundoúroksen aukio", jonka ympäristön kaupunginosa käsittää.


title: Plateía Koumoundoúrou

text: Koumoundoúroksen aukio on nimetty pääministeri Aléxandros Koumoundoúroksen mukaan. Aukion nykyinen virallinen nimi on "Plateía Eleftherías" (Πλατεία Ελευθερίας, ”Vapauden aukio”), mutta se ei ole tullut käyttöön laajalti. Aukiolla sijaitsevat muun muassa Ateenan pinakoteekki sekä Ágioi Anárgyroi -kirkko.


title: Plateía Koumoundoúrou

text: Kaupunginosan itäpuolella sijaitsee Omónoian kaupunginosa, kaakkoispuolella Psyrí, länsipuolella Kerameikós ja pohjoispuolella Metaxourgeío.


title: Marko Sorvisto

text: Marko Sorvisto (s. 12. elokuuta 1970 Kokkola) on aktiiviuransa lopettanut suomalainen jalkapalloilija. Hän oli pelipaikaltaan oikea laitalinkki, mutta kykeni pelaamaan myös laitapuolustajana tai puolustavana keskikenttäpelaajana.


title: Marko Sorvisto

text: Sorvisto on Kokkolan Pallo-Veikkojen kasvatti. Hän debytoi seuran edustusjoukkueessa I divisioonassa kaudella 1987. Sorvisto teki seitsemän maalia KPV:n noustessa uuteen Futisliigaan kaudeksi 1990. Hän debytoi pääsarjatasolla 29. huhtikuuta ottelussa Oulun Työväen Palloilijoita vastaan. KPV tippui kauden lopuksi sarjatasoa alemmaksi ja Sorvisto siirtyi naapurikaupungin pääsarjatasolle nousseeseen FF Jaroon. Hän edusti pietarsaarelaisia kuuden kauden ajan 1991–1996.


title: Marko Sorvisto

text: Vuonna 1997 Sorvisto palasi Kakkosessa pelanneeseen kasvattajaseuransa KPV:n riveihin. Heti ensimmäisellä kaudellaan hän oli isossa roolissa, tehden 14 maalia joukkueen voittaessa sarjansa. Sorvisto pelasi joukkueessa vielä kaksi kautta Ykkösessä ennen siirtymistään takaisin Veikkausliigaan ja Rovaniemen Palloseuraan vuonna 2000. Kauden päätteeksi hän lopetti ammattilaisuransa ja liittyi kotikaupunkinsa Öja-73:n pelaajavalmentajaksi.


title: Marko Sorvisto

text: Pääsarjatasolla Sorvisto pelasi yhteensä 188 ottelua ja teki kahdeksan maalia.


title: Záppeio (kaupunginosa)

text: Záppeio () on kaupunginosa Ateenassa Kreikassa. Se sijaitsee Ateenan ydinkeskustan kaakkoisosassa Kansallispuutarhan eteläpuolella ja kuuluu kaupungin 2. suuralueeseen. Kaupunginosa on saanut nimensä sen alueella sijaitsevasta suuresta Zappeionin eli Záppeion näyttely- ja kokouspalatsista.


title: Záppeio (kaupunginosa)

text: Kaupunginosa käsittää Zappeionin ympäristön, johon kuuluvat muun muassa Záppeion puisto, Aíglin huvikeskus ulkoilmaelokuvateattereineen, Fokianóksen gymnaasi sekä Vasilíssis Ólgas -kadun ympäristö. Alueen länsilaidalla sijaitsee Ateenan roomalaisen kylpylän arkeologinen kohde.


title: Záppeio (kaupunginosa)

text: Kaupunginosan koillispuolella sijaitsee Anáktoran kaupunginosa, itäpuolella Pagkráti, kaakkoispuolella Kallimármaro ja länsipuolella Ateenan vanhakaupunki Pláka.


title: Manner (Circlen albumi)

text: Manner on vuonna 2012 ilmestynyt Circlen 40. albumi. Amerikkalainen Hydra Head Records julkaisi sen aluksi vain vinyylinä rajoitettuna 1 000 kappaleen painoksena, Ektro Recordsin CD-versio ilmestyi tammikuussa 2013. Levystä tuli Circlen kolmas Suomen viralliselle listalle päässyt albumi, kun se tuokokuussa 2012 nousi viikon ajaksi sijalle 35.


title: Manner (Circlen albumi)

text: Levyn kappaleista neljä oli mukana jo pari kuukautta aikaisemmin julkaistulla konserttitallenteella "Serpent". Niistä "Here Come the Warm Jets" on alun perin Brian Enon vuonna 1974 levyttämä. "Mannerta" pidetään yhtyeen uran yksinkertaisimpana ja helpoiten omaksuttavimpana albumina. Se vaihtelee suoraviivaisesta rockista kokeellisempaan musiikkiin ja levyä on kutsuttu myös synteesiksi Circlen eri tyylilajien kokeiluista.


title: Commewijne

text: Commewijne on yksi Surinamen kymmenestä piiristä. Sen pinta-ala on 5 353 km ja väkiluku oli vuonna 2012 31 420. Piirin pääkaupunki on Nieuw Amsterdam. Piirin talous perustuu pääasiassa maanviljelyyn ja alueella on suuret plantaasiviljelmät.


title: Resedat

text: Resedat ("Reseda") on resedakasveihin kuuluva suku, jossa on noin 60 lajia. Ne ovat yksi- tai monivuotisia ruohovartiskasveja, joita esiintyy pääasiassa Välimeren alueella ja Lounais-Aasiassa, mutta myös Itä-Afrikassa ja Intiassa. Pienet kukat kasvavat tähkämäisessä terttukukinnossa ja ovat vihertävänvalkoisia tai vihertävänkeltaisia. Tuoksuresedaa on viljelty vuosisatoja voimakkaasti tuoksuvien kukkiensa vuoksi. Sitä käytetään yksivuotisena koristekasvina sekä kosmetiikan hajusteiden valmistamiseen. Kaksivuotista väriresedaa käytetään värikasvina keltaisen värin tuottamiseen. Värireseda ja keltareseda ovat levinneet Suomeen aikaisemmin painolastikasveina laivojen painolastimaan mukana.


title: Coronie

text: Coronie on yksi Surinamen kymmenestä piiristä. Piiri sijaitsee Karibianmeren rannikolla ja sen pääkaupunki on Totness. Piirin pinta-ala on 3 902 km ja väkiluku oli 3 391 vuonna 2012. Kuten suurin osa maasta, Coronie saa tulojaan pääasiassa maanviljelyksestä ja rannikkoilmasto mahdollistaa kookos- ja riisiviljelmät.


title: Makeleta Stephan

text: Makeleta Stephan (o.s. Piukala; s. 23. toukokuuta 1978 Haʻateiho, Tongatapu, Tonga) on tongalainen maastohiihtäjä.


title: Makeleta Stephan

text: Stephan kokeili ensimmäisen kerran maastohiihtoa vuoden 2015 tammikuussa. Ennen hiihtouraa Stephan oli kilpaillut muissa kestävyyslajeissa, kuten maratonilla. Tongan liitto lähestyi häntä vuonna 2014, koska se halusi lisätä urheilijoiden määrää lumilajeissa. Hiihtoliitto pyrki saamaan hiihtäjän Pyeongchangin olympiakisoihin, minkä seurauksena liiton edustaja alkoi etsiä sopivaa kandidaattia Euroopasta.


title: Makeleta Stephan

text: Stephan kilpaili historian ensimmäisenä tongalais- ja polynesialaisnaisena hiihdon MM-kilpailuissa Falunissa vuonna 2015. Hän osallistui vain perinteisen hiihtotavan sprintin karsintaan, jossa hän oli 93:s eli viimeinen jääden karsinnoissa ensimmäiseksi sijoittuneelle, Puolan Justyna Kowalczykille seitsemän ja puoli minuuttia.


title: Makeleta Stephan

text: Kesäisin rullasuksien avulla valmistautunut Stephan kaatui vuoden 2016 elokuussa. Kaatumisesta seurasi muutamia murtumia hänen jalkaansa, ja hän joutui pidättäytymään harjoittelusta kymmenen viikon ajaksi.


title: Makeleta Stephan

text: Vuoden 2017 MM-kilpailuissa Stephan osallistui vapaan hiihtotavan sprintin karsintoihin Lahdessa. Hän pääsi 1,4 kilometrin matkalla nopeampaan aikaan kuin Falunissa. Hän ei jäänyt enää karsinnan viimeiseksi, ja eroa kärkisijaan jäi kolme minuutia. Loppuajaksi tuli 6.18,43. Stephan olisi halunnut osallistua jo ensimmäisen kisapäivän karsintaan, mutta myöhästyi ilmoittautumisesta, eikä siten päässyt vielä kilpailemaan.


title: Makeleta Stephan

text: Stephan on työskennellyt catering-alalla. Helmikuussa 2017 hän ilmoitti työskentelevänsä osan vuodesta ravintolassa, keskittyen talvisin ainoastaan hiihtoon. Ennen Falunin MM-kilpailuja Stephan jätti työnsä pystyäkseen keskittymään harjoitteluun täysipäiväisesti.


title: Makeleta Stephan

text: Stephan muutti Saksaan vuonna 2001. Hänen isänsä menehtyi noin viikko ennen Lahden MM-kilpailuja vuonna 2017.


title: Pipot

text: Pipot ("Penstemon") on ratamokasveihin kuuluva suku, jossa on noin 250 lajia. Niitä esiintyy Pohjois- ja Keski-Amerikassa. Pipot ovat monivuotisia ruohokasveja tai varpuja. Useimmiten putken tai kellonmuotoiset kukat kasvavat terttu- tai huiskilokukinnoissa. Suurta määrää pipojen suvun lajeja ja jalostettuja lajikkeita viljellään koristekasveina. Pipoja käytetään perennoina ja monia risteymiä yksivuotisina ryhmäkasveina.


title: Mark Knowles

text: Mark Knowles on muun muassa seuraavien henkilöiden nimi:


title: Anders Olivier Saelan

text: Anders Olivier Saelan () toimi Teknillisen korkeakoulun perustana olleen Helsingin teknillisen reaalikoulun ensimmäisenä johtajana ja loi pohjan Suomen teknilliselle opetukselle.


title: Anders Olivier Saelan

text: Saelanin vanhemmat olivat Hiitolan kirkkoherra Daniel Saelan ja Lovisa Eleonora Söderbom. Tultuaan ylioppilaaksi Viipurin kymnaasista 20-vuotiaana Saelan aloitti opiskelun Keisarillisessa Aleksanterin-Yliopistossa, joskin työskenteli samalla kotiopettajana Nils Nordenskiöldin perheessä. Filosofian kandidaatiksi hän valmistui 1847 ja opiskeli sitten vielä vuoden kemiaa. Johtajaksi Helsingin teknilliseen reaalikouluun, joka toimi suoraan senaatin manufaktuurikonttorin alaisuudessa, hänet nimitettiin 1848. Saelan valmisteli koulun opetusohjelman, joka vakiintui kymmenen ensimmäisen toimintavuoden jälkeen teknilliseksi ammattiopetukseksi insinööri-, koneinsinööri-, arkkitehti-, kemian teknologian ja maanmittausosastoilla. Hän opetti itse kemiaa, matematiikkaa ja kirjanpitoa, mutta ennen muuta kehitti koulua ja hankki sinne ansioituneita ulkomaisia opettajia. Hän oli myös manufaktuuritoimikunnan jäsen ja 1856 teollisuuden kehittämiseksi perustetun valiokunnan jäsen, teki opintomatkat Eurooppaan 1856 ja 1859 ja valmisteli koulun muuttumisen Polyteknilliseksi kouluksi 1872. Saelan kuoli vain 56-vuotiaana, mutta hänen johtamansa koulu kehittyi nopeasti ensin korkeinta teknillistä opetusta antavaksi Polyteknilliseksi opistoksi 1877 ja sitten yliopistotasoiseksi Teknilliseksi korkeakouluksi 1908.


title: Anders Olivier Saelan

text: Saelanin puoliso vuodesta 1859 oli Fredrika Lovisa Hovin (1838–1913).


title: Tom Chilton

text: Tom Chilton (s. 15. maaliskuuta 1985 Reigate) on brittiläinen autourheilija. Kaudella 2014 hän kilpaili World Touring Car Championship -sarjassa ROAL Motorsportin tallissa. Hänen pikkuveljensä Max Chilton on ajanut Formula 1 -sarjassa.


title: Tom Chilton

text: Chilton debytoi World Touring Car Championshipissä kaudella 2012, jolloin hän oli Team Aonin Fordilla sarjan 22:s. sijoituttuaan parhaimmillaan sijalle seitsemän. Kaudella 2013 Chilton ajoi RML-tallin Chevroletilla saavuttaen kauden aikana kaksi voittoa ja kaksi kolmatta sijaa ollen sarjan viides. Kaudella 2014 Chilton saavutti yhden voiton ja sarjan kahdeksannen tilan ROAL Motorsportin Chevroletilla.


title: Tom Chilton

text: Chilton on kilpaillut myös ALMS:issa, Le Mans Seriesissä ja British Touring Car Championshipissä eli BTCC:ssä. BTCC:ssä Chilton voitti Independents' Trophyn vuonna 2010.


title: Helmililjat

text: Helmililjat ("Muscari") on parsakasveihin (aiemmin hyasinttikasveihin "Hyacinthaceae") kuuluva sipulikasvien suku. Siihen kuuluu 30 lajia. Helmilijat esiintyvät luonnossa Välimeren alueella ja Lounais-Aasiassa. Ne kukkivat keväällä, harvoin syksyllä. Usein kellonmuotoiset kukat muodostavat terttukukinnon lehdettömään varteen. Monia helmililjalajeja viljellään koristekasveina, sipulikukkina.


title: Tara Geraghty-Moats

text: Tara Geraghty-Moats (s. 12. huhtikuuta 1993 West Fairlee, Vermont) on yhdysvaltalainen mäkihyppääjä, ampumahiihtäjä, ja Yhdistetyn hiihtäjä. Hän edustaa mäkihypyssä Lebanon Outing Clubia.


title: Tara Geraghty-Moats

text: Geraghty-Moats debytoi mäkihypyn maailmancupissa joulukuussa 2014 Lillehammerin osakilpailussa sijoittuen sijalle 33. Ensimmäiset maailmancupin pisteensä hän saavutti tammikuussa 2015 Sapporosta sijoituttuaan sijalle 29. Geraghty-Moatsin paras sijoitus maailmancupin osakilpailussa on yhdeksäs sija, jonka hän saavutti helmikuussa 2015 Râșnovista.


title: Tara Geraghty-Moats

text: Geraghty-Moats kilpaili vuoden 2015 MM-kilpailuissa Falunissa, jossa hän oli normaalimäen kilpailun 18:s.


title: Tara Geraghty-Moats

text: Ampumahiihdossa Geraghty-Moats on osallistunut neljiin nuorten MM-kilpailuihin, sijoittuen parhaimmillaan sijalle 37.


title: Tara Geraghty-Moats

text: Geraghty-Moats on kilpaillut myös yhdistetyssä. Hän on voittanut naisten continental cupissa kaksi osakilpailua.


title: Vihtori Fallila

text: Vihtori Edvard Fallila (2. huhtikuuta 1893 Ulvila – 9. maaliskuuta 1973 Pori) oli suomalainen kunnallisneuvos ja sosialidemokraattien kansanedustaja.


title: Vihtori Fallila

text: Ulvilassa syntyeen Vihtori Fallilan vanhemmat olivat torppari Kustaa Eedvard Fallila ja Josefiina Fredriksson. Vanhakylän työväenyhdistykseen kuulunut Fallila työskenteli kotiseudullaan maataloustöissä ja toimi myös paikallisten maatyömiesten etumiehenä. Vuonna 1914 hän oli mukana perustamassa urheiluseura Vanhankylän Alkua. Vuoden 1918 sisällissotaan osallistunut Fallila oli sen päättymisen jälkeen vankilassa vuoteen 1921 saakka. Myöhemmin hän työskenteli Porissa Osuusliike Kansan ajomiehenä ja autonkuljettajana 1927–1943, Ulvilan kunnan lastenvalvojana 1930–1941, Porin kaupungin huoltolautakunnan huoltotarkkaajana 1943–1945 sekä vielä ennen eläkkeelle jäämistään Porin kaupungin kunnalliskodin johtajana 1945–1961. Kunnallisneuvoksen arvonimen Fallila sai vuonna 1953.


title: Vihtori Fallila

text: Tammikuussa 1933 Fallila nousi eduskuntaan kesken edustajakautensa kuolleen Emanuel Aromaan tilalle. Presidentin valitsijamiehenä hän oli vuosien 1950 ja 1956 presidentinvaaleissa. Fallila toimi myös Ulvilan kunnanvaltuuston puheenjohtajana ja oli myöhemmin Porin kaupunginvaltuuston ja kaupunginhallituksen jäsen. Lisäksi hän toimi pitkään SDP:n Satakunnan piirin puheenjohtajana sekä lukuisissa muissa luottamustehtävissä kunnalliselämässä ja työväenliikkeen piirissä. Fallila oli SDP:n kunniajäsen.


title: Bernardo Silva

text: Bernardo Mota Veiga de Carvalho e Silva (s. 10. elokuuta 1994 Lissabon) on portugalilainen jalkapalloilija, joka edustaa Englannin Valioliigassa pelaavaa Manchester Cityä. Pelipaikaltaan vasenjalkainen Silva on hyökkäävä keskikenttäpelaaja. Hän kuuluu myös Portugalin jalkapallomaajoukkueeseen.


title: Bernardo Silva

text: Silvan kasvattajaseura on Benfica, jossa hän aloitti pelaamisen jo vuonna 2002. Vuodet 2013-2015 hän edusti seuran kakkosjoukkuetta pelaten 38 ottelua ja tehden niissä seitsemän osumaa. Ainoa ottelu seuran ykkösjoukkueessa Primeira Ligassa tuli toukokuussa 2014 FC Porto vastaan. Tuolla kaudella eli kaudella 2013-2014 Silva voitti sekä Portugalin mestaruuden, cupin että liigacupin, joissa kaikissa pelasi yhden ottelun.


title: Bernardo Silva

text: Elokuussa 2014 Silva siirtyi lainalle Ranskan Ligue 1:n Monacoon, jonka paidassa debyytti tapahtui elokuussa 2014 Bordeaux'ta vastaan. Avausmaali syntyi saman vuoden joulukuussa Olympique de Marseillen verkkoon. Syyskauden aikana Silva debytoi myös Mestareiden liigassa pelaten siinä kolmessa ottelussa. Tammikuussa 2015 Monaco osti Silvan itselleen Benficalta. Hän voitti Monacossa Ranskan-mestaruuden kaudella 2016–2017. Hän pelasi samalla kaudella 11 ottelua Monacon edetessä Mestarien liigassa välieriin. Kaikkiaan Silva pelasi Monacossa kausien 2014–2017 aikana 101 Ligue 1:n ottelua, joissa teki 24 maalia.


title: Bernardo Silva

text: Englantilaisseura Manchester City osti Silvan 26. toukokuuta 2017. Hän liittyi seuraan virallisesti 1. heinäkuuta 2017. Ensimmäisellä valioliigakaudellaan hän pelasi 35 valioliigaottelua, joissa teki kuusi maalia. Hän voitti Valioliigan ja Liigacupin mestaruudet kaudella 2017–2018.


title: Bernardo Silva

text: Silva pelasi vuosina 2013–2015 Portugalin alle 21-vuotiaiden maajoukkueessa, jossa otteluita kertyi 14 ja maaleja kuusi. Vuonna 2013 hän pelasi Portugalin alle 19-vuotiaiden paidassa EM-kilpailuissa. Portugalin jalkapallomaajoukkueessa Silva debytoi maaliskuussa 2015 ystävyysottelussa Kap Verdeä vastaan. Ensimmäisen maaottelumaalinsa hän teki ystävyysottelussa Gibraltaria vastaan syyskuussa 2016.


title: Karl Bartos

text: Karl Bartos (s. 31. toukokuuta 1952) on Kraftwerkin entinen jäsen. Hän liittyi yhtyeeseen vuonna 1974 ja erosi siitä vuonna 1990. Myöhemmin Bartos julkaisi kaksi albumia Elektric Music-projektinsa kanssa. Hän on julkaissut myös kaksi sooloalbumia.


title: Silmiöt

text: Silmiöt eli kuovinkukat ("Sisyrinchium") on kurjenmiekkakasveihin kuuluva suku, jossa on noin 90 lajia. Niitä esiintyy alkuperäisenä Pohjois- ja Etelä-Amerikassa. Silmiöt ovat yksi- ja monivuotisia ruohovartisia kasveja. Monia lajeja viljellään perennana. Yhtä silmiölajia, Pohjois-Amerikasta kotoisin olevaa vuorisilmiötä eli kuovinkukkaa (eli silmiötä) esiintyy Suomessa myös luonnonvaraisena. Se on vakiintunut tulokaskasvi yhdessä paikassa merenrantaniityllä Kaakkois-Suomessa.


title: Fire on the Mountain

text: Fire on the Mountain on suomalaisen Vanha Isäntä -yhtyeen toinen albumi vuodelta 1977.


title: Laura Poitras

text: Laura Poitras (s. 1964 Boston, Massachusetts) on yhdysvaltalainen, Berliinissä asuva elokuvaohjaaja ja tuottaja. Poitrasin ohjaama elokuva "Citizenfour" voitti parhaan dokumentin Oscar-palkinnon 2015.


title: Laura Poitras

text: Poitrasille myönnettiin MacArthur-palkinto vuonna 2012.


title: Elli Stenberg

text: Ellen (Elli) Aleksandra Stenberg (17. maaliskuuta 1903 Tampere – 6. heinäkuuta 1987) oli suomalainen vaatetustyöläinen ja SKDL:n kansanedustaja.


title: Elli Stenberg

text: Stenbergin vanhemmat olivat pika-ajuri Frans Oskar Stenberg ja Hilma Aleksandra Pataniitty. Hän kävi kansakoulun, suoritti 1920–1922 iltakauppakoulun ja opiskeli 1924–1928 Lännen vähemmistökansallisuuksien yliopistossa Leningradissa.


title: Elli Stenberg

text: Stenberg oli lapsentyttönä 1915–1917 ja sen jälkeen hän työskenteli modistina ja turkistyöntekijänä Tampereella 1917–1924. Stenberg liittyi Suomen kommunistiseen puolueeseen 18-vuotiaana ja hän lähti 1924 puoluekoulutukseen Leningradiin. Neuvostoliitossa Stenberg oli opettajana Hatsinassa Leningradin lähellä 1928–1928. Suomeen palattuaan 1929 hän toimi Suomen kommunistisen puolueen naistyön järjestäjänä Helsingissä 1929–1930, oli sitten vankilassa poliittisista syistä 1930–1936, työskenteli vapauduttuaan turkistyöntekijänä Helsingissä 1937–1939 ja oli taas uudelleen vankilassa poliittisista syistä 1939–1944.


title: Elli Stenberg

text: Stenberg oli SKDL:n kansanedustajana 1945–1966 edustaen Hämeen läänin pohjoista vaalipiiriä. Stenberg oli presidentin valitsijamiehenä vuosien 1950, 1956 ja 1962 presidentinvaaleissa. Hän oli Suomen kommunistisen puolueen keskuskomitean jäsen ja puolueen Tampereen piirijärjestön puheenjohtaja.


title: Löwen Frankfurt

text: Löwen Frankfurt on saksalainen jääkiekkojoukkue Frankfurtin kaupungista. Se on perustettu vuonna 2010. Joukkue pelaa Saksan toiseksi korkeimmalla sarjatasolla DEL 2-liigassa.


title: La Paz (Baja California Sur)

text: La Paz on Baja California Surin osavaltion pääkaupunki Meksikossa. Vuonna 2014 siellä oli 238 800 asukasta.


title: La Paz (Baja California Sur)

text: Kaupunki sijaitsee noin 12 metrin korkeudella merenpinnasta suojaisan La Pazin lahden rannalla. Lahti avautuu Kalifornianlahteen. Espanjalaiset kartoittivat alueen 1500-luvulla, mutta sinne perustettiin jesuiittasiirtokunta vasta 1720. Asuinpaikka hylättiin 30 vuotta myöhemmin. Helmenkalastus ja kaivostoiminta houkuttivat espanjalaisia palaamaan, ja pysyvä kaupunki perustettiin 1811.


title: La Paz (Baja California Sur)

text: Hurrikaani Liza aiheutti syys-lokakuun vaihteessa 1976 kaupungissa yli kolmensadan ihmisten kuoleman ja merkittäviä tuhoja rakennuksille.


title: Saltillo

text: Saltillo on Coahuilan osavaltion pääkaupunki Meksikossa. Vuonna 2014 siellä oli 762 200 asukasta.


title: Saltillo

text: Kaupunki on asutettu 1575. Se sijaitsee Meksikon keskiylängön pohjoisreunalla laakeassa laaksossa. Siellä on hieno katedraali 1700-luvulta.


title: Saltillo

text: Saltillo on Meksikon koillisosan vanhin kaupunki. Saltillon lintumuseossa on 1800 lajin kokoelma, jonka Aldequndo Garza de Leon keräsi 40 vuoden aikana.


title: Saltillo

text: Saltilloa kutsutaan Meksikon Detroitiksi, koska siellä on suuret Chryslerin ja General Motorsin tehtaat. 90% kaupungin teollisuudesta liittyy autoihin.


title: Osmo Pieski

text: Osmo Pieski on ollut Orimattilan kaupunginjohtaja vuodesta 2010 lähtien. Orimattilan kaupunginvaltuuston valitessa johtajan hän voitti Hannu Haukkasalon 19-16. Aiemmin hän työskenteli Orimattilan hallintojohtajana.


title: Nestori Nurminen

text: Nestori Mattias (Matias) Nurminen (9. toukokuuta 1907 Kokkola – 22. maaliskuuta 1977 Kokkola) oli suomalainen kirvesmies ja SKDL:n kansanedustaja.


title: Nestori Nurminen

text: Nurmisen vanhemmat olivat kirvesmies Nestor Henrik Nurminen ja Liisa Eveliina Backman. Hän kävi kansakoulun, suoritti Sirola-opiston kurssin ja opiskeli Lännen vähemmistökansallisuuksien yliopistossa Neuvostoliitossa.


title: Nestori Nurminen

text: Nurminen oli metsä- ja satamatöissä vuoteen 1930 saakka jolloin hän meni Neuvostoliittoon. Hän palasi Suomeen 1932 ja oli sitten vankilassa poliittisista syistä 1932–1937, työskenteli vapauduttuaan kirvesmiehenä Kokkolassa ja Helsingissä 1937–1940 ja oli taas uudelleen vankilassa poliittisista syistä 1940–1944. Nurminen oli sodan jälkeen vapauduttuaan Suomen kommunistisen puolueen Uudenmaan piirijärjestön sihteerinä 1945.


title: Nestori Nurminen

text: Nurminen oli SKDL:n kansanedustajana 1945–1962 ja 1966–1970 edustaen ensimmäisellä kaudella Vaasan läänin pohjoista vaalipiiriä ja jälkimmäisellä kaudella Vaasan läänin vaalipiiriä. Hän oli eduskunnan puolustusasiainvaliokunnan puheenjohtajana 1945–1951. Nurminen oli presidentin valitsijamiehenä vuosien 1950, 1956 ja 1962 presidentinvaaleissa. Hän oli Kokkolan kaupunginvaltuuston jäsenenä ja toimi Suomen kansan demokraattisen liiton Kokkolan piirijärjestön puheenjohtajana.


title: Campeche (kaupunki)

text: Campeche on Campechen osavaltion pääkaupunki Meksikossa. Vuonna 2014 siellä oli 238 300 asukasta.


title: Campeche (kaupunki)

text: Kaupunki sijaitsee Jukatanin niemimaalla hedelmällisen tasangon länsipäässä, missä maasto muodostaa luonnollisen amfiteatterin joka aukeaa Campechenlahdelle. Espanjalaiset perustivat kaupungin vuonna 1540 mayojen kylän paikalle.


title: Campeche (kaupunki)

text: Vanhakaupunki on Unescon maailmanperintöluettelossa vuodesta 1999. Se on tyypillinen esimerkki Espanjan siirtomaakauden satamakaupungeista. Kaupungin ympärillä ovat säilyneet sen muurit, jotka suojasivat sitä mereltä tulevilta hyökkäyksiltä. Ensimmäiset muurit rakennettiin 1500-luvulla, ja kun todettiin että ne eivät riitä, 1600-luvun jälkipuoliskolla tehtiin uusi kuusikulmainen muuri ja kahdeksan bastionia ja neljä porttia. Linnoituksen läpimitta on 2,5 km ja muurin korkeus kahdeksan metriä.


title: Alexa Chung

text: Alexa Chung (s. 5. marraskuuta 1983 Privett, Hampshire, Iso-Britannia) on englantilainen televisiojuontaja ja malli sekä brittiläisen "Vogue"-muotilehden avustava toimittaja. Hänellä on kiinalaisia sukujuuria. Chung tunnetaan tyyli-ikonina sekä muusana useille merkittäville muotisuunnittelijoille.


title: Alexa Chung

text: Chung löydettiin malliksi Reading Festivalilta, kun hän oli 16-vuotias. Hänet oli hyväksytty opiskelemaan englantia King’s College Londoniin, mutta hän päätti keskittyä sen sijaan mallinuraan. Häntä kuvattiin nuorten muotilehtiin kuten "Elle" ja "CosmoGIRL!". Lisäksi Chung on tehnyt mallintöitä yhtiöille kuten Fanta, Sony Ericsson, Sunsilk, Urban Outfitters ja Tampax. Hän on esiintynyt myös musiikkivideoilla.


title: Alexa Chung

text: Chung vähensi mallintöitään päästyään televisioon ja toimi mainoskasvona parille australialaiselle muotimerkille. Syyskuussa 2008 hän esitteli Vivienne Westwoodin mallistoa catwalkilla Lontoon muotiviikolla. Hän on sen jälkeen toiminut mainoskasvona muun muassa New Lookille, DKNY:lle, Pepe Jeansille ja Lacostelle. Chung on myös ollut juontajana tositelevisiosarjoissa ja musiikkifestivaaleilla.


title: Toivo Niiranen

text: Toivo Niiranen (26. helmikuuta 1919 Liperi – 15. kesäkuuta 2003) oli suomalainen pienviljelijä, työmies ja SKDL:n kansanedustaja.


title: Toivo Niiranen

text: Niirasen vanhemmat olivat pienviljelijä Juho Niiranen ja Aino Asikainen. Hän kävi kansakoulun, suoritti Kansanvalistusseuran maamieskoulukurssin ja opiskeli Sirola-opistossa.


title: Toivo Niiranen

text: Niiranen oli pienviljelijänä ja metsätyömiehenä Liperissä vuoteen 1940 saakka. Hän oli poliittisista syistä vankilassa 1944. Niiranen oli sodan jälkeen vapauduttuaan Suomen kommunistisen puolueen Joensuun piirin piirisihteerinä 1946–1951.


title: Toivo Niiranen

text: Niiranen oli SKDL:n kansanedustajana 1951–1966 edustaen 1951–1962 Kuopion läänin itäistä vaalipiiriä ja 1962–1966 Pohjois-Karjalan läänin vaalipiiriä. Niiranen oli presidentin valitsijamiehenä vuosien 1950, 1956 ja 1962 presidentinvaaleissa. Hän oli Suomen kommunistisen puolueen keskuskomitean jäsenenä ja toimi Suomen kommunistisen puolueen Joensuun piirikomitean puheenjohtajana.


title: Colima (kaupunki)

text: Colima on Coliman osavaltion pääkaupunki Meksikossa. Vuonna 2014 siellä oli 148 300 asukasta.


title: Colima (kaupunki)

text: Kaupunki sijaitsee Sierra Madren juurella Colima-joen varrella 520 metrin korkeudessa. Se perustettiin rannikolle vuonna 1523 mutta siirrettiin myöhemmin nykyiselle paikalleen.


title: Colima (kaupunki)

text: Colima valittiin vuonna 2014 Amerikan kulttuuripääkaupungiksi.


title: Pertti Rapio

text: Arvid Perttu (Pertti Arvid) Rapio (24. elokuuta 1902 Hämeenkyrö – 20. huhtikuuta 1992 Hämeenkyrö) oli suomalainen tilallinen, kunnallisneuvos ja SKDL:n kansanedustaja.


title: Pertti Rapio

text: Rapion vanhemmat olivat maanviljelijä Iivari Juho Rapio ja Aleksina Vilhelmiina Koivisto. Hän kävi kansakoulun ja opiskeli Työväen Akatemiassa 1927.


title: Pertti Rapio

text: Rapio oli maanviljelystöissä kotitilallaan vuoteen 1951 saakka ja sen jälkeen tilallisena Hämeenkyrössä. Hän oli poliittisista syistä turvasäilössä jatkosodan aikana 1941–1944. Sodan jälkeen Rapio oli Hämeenkyrön veropiirin ennakkotarkastajana 1947–1951.


title: Pertti Rapio

text: Rapio oli SKDL:n kansanedustaja 1951–1966 Turun läänin pohjoisesta vaalipiiristä. Hän oli eduskunnan pankkivaliokunnan puheenjohtaja vuonna 1959 ja toimi presidentin valitsijamiehenä vuosien 1950, 1956, 1962 ja 1968 presidentinvaaleissa. Rapio vaikutti myös Hämeenkyrön kunnanvaltuuston puheenjohtajana ja sai kunnallisneuvoksen arvonimen vuonna 1979.


title: IHOP

text: IHOP (lyh. International House of Pancakes) on yhdysvaltalainen ravintolaketju, joka on erikoistunut aamiaisruokiin. IHOP tarjoaa muiden muassa amerikkalaisia pannukakkuja, paahtoleipää ja munakasta.


title: Matkalehti

text: Matkalehti oli suomalainen matkailualan lehti, joka lakkautettiin helmikuussa 2015. Lehden päätoimittaja oli perustamisesta saakka sen aiempi omistaja Jorma Aula. Lehti siirtyi Otavamedian omistukseen pari vuotta ennen lakkauttamista.


title: Nädät

text: Nädät ("Minuartia") on kohokkikasveihin kuuluva kasvisuku, jossa on noin sata lajia. Muutamia nätälajeja käytetään monivuotisina koristekasveina. Kolme nätien suvun lajia kasvaa luonnonvaraisena Suomessa: rusonätä, tunturinätä ja lapinnätä. Ne ovat harvinaisia Lapin tunturikasveja, jotka kasvavat kalkkipitoisilla paikoilla.


title: Kuoleman syleily

text: Kuoleman syleily () on vuonna 1952 ensi-iltansa saanut Robert Stevensonin ohjaama yhdysvaltalainen film noir -elokuva, jonka pääosissa ovat Jane Russell ja Victor Mature. Elokuva perustuu Jay Dratlerin novelliin, jonka pohjalta Earl Felton, Harry Essex ja Paul Jarrico laativat elokuvan käsikirjoituksen. Elokuvan tuottivat Robert Sparks ja Howard Hughes. RKO Radio Pictures oli elokuvan tuotanto- ja levittäjäyhtiönä.


title: Kuoleman syleily

text:
Laulajana työskentelevä Linda (Jane Russell) luulee, että hänen rakastettunsa Dave Andrews (Victor Mature) on unohtanut hänet ja avioituu lennosta varakkaan liikemies Lloyd Rollinsin (Vincent Price) kanssa. Vastanaineiden Las Vegas -matka johtaa ryöstöön ja murhaan. Poliisina työskentelevä Dave alkaa tutkia tapausta, joka tuo Daven, Lindan ja Lloydin yhteen.
Joulukuussa 1948 Warner Bros. osti Jay Dratlerin novellin elokuvaoikeudet ja palkkasi Dratlerin elokuvan tuottajaksi. Huhtikuussa 1949 Burt Lancasterin ilmoitettiin olevan elokuvan miespääosassa. RKO osti Warner Brothersilta Dratlerin novellin elokuvaoikeudet tammikuussa 1950 ja palkkasi Dratlerin elokuvan tuottajaksi, käsikirjoittajaksi ja ohjaajaksi. Tammikuussa 1950 Robert Mitchumin ja Robert Ryanin ilmoitettiin olevan elokuvan mahdollisia pääosanesittäjiä. Marraskuussa 1950 Samuel Bischoff tuli elokuvan tuottajaksi ja Victor Mature kiinnitettiin miespääosaan. RKO lainasi Maturea 20th Century Foxilta. Fox-sopimuksensa mukaan Maturen oli näyteltävä vuoden aikana yhdessä RKO:n elokuvassa. Robert Stevenson palkattiin ohjaajaksi joulukuun puolessa välissä 1950. Toukokuussa 1951 Ed Begleyn ilmoitettiin esiintyvän elokuvassa, mutta hän vetäytyi elokuvasta.


title: Kuoleman syleily

text: "Kuoleman syleilyn" kuvaukset alkoivat 19. huhtikuuta 1951. Elokuvaa kuvattiin RKO:n studioilla, Nevadan Las Vegasissa ja Kalifornian Mojaven aavikolla. Kuvaukset saatiin päätökseen kesäkuun lopulla 1951. Alun perin elokuvan nimeksi piti tulla "The Miami Story", mutta RKO päätti siirtää elokuvan tarinan Miamista Las Vegasiin. Käsikirjoittaja Paul Jarricon nimi poistettiin elokuvan alkuteksteistä hänen jouduttuaan Hollywoodin mustalle listalle vuonna 1947.


title: Kuoleman syleily

text: "Kuoleman syleily" sai ensi-iltansa Yhdysvalloissa 1. tammikuuta 1952. New Yorkin ensi-ilta oli 30. tammikuuta 1952, Las Vegasin 12. helmikuuta 1952 ja Los Angelesin 16. helmikuuta 1952. Suomen ensi-ilta oli 19. syyskuuta 1952. "Kuoleman syleily" tuotti ilmestymisvuonnaan Yhdysvalloissa 1,2 miljoonaa dollaria. Elokuva oli taloudellinen floppi; "Kuoleman syleily" jäi tappiolle 600 000 dollarin verran. Warner Bros. Digital Distribution julkaisi elokuvan DVD:nä 21. elokuuta 2012.


title: III (Vanhan Isännän albumi)

text: III on suomalaisen Vanha Isäntä -yhtyeen kolmas albumi vuodelta 1978.


title: Seppo Sonkeri

text: Seppo Väinö Ilmari Sonkeri (10. lokakuuta 1947 – 21. helmikuuta 2015) oli suomalainen koripallovalmentaja, koripalloilija, käsipalloilija ja poliitikko. Sonkeri valmensi Suomen miesten pääsarjajoukkueita yhteensä 16 kauden ajan yltäen joukkueineen kymmenen kertaa mitaleille, mikä on toiseksi eniten Kari Liimon (15 miesten SM-mitalia) jälkeen. Suomen cupissa Sonkeri valmensi joukkueensa kahdesti mestaruuteen ja viidesti hopealle. Turun NMKY:n Sonkeri valmensi Euroopan mestareiden cupin (nyk. Euroliiga) tiukan karsinnan läpi lohkovaiheeseen ja kymmenennelle sijalle. Hän toimi myös Espoon kaupunginvaltuutettuna.


title: Seppo Sonkeri

text: Pelaajana Sonkeri edusti Panttereita vuosina 1967–1971 ja Turun NMKY:tä kaudella 1975–1976. Koripalloliiton tietokannassa hänelle on merkitty myös pelaajana SM-hopea Turun-kaudeltaan.


title: Seppo Sonkeri

text: Valmentajana Sonkeri toimi useissa Suomen haastaja- ja ikäkausimaajoukkueissa. SM-sarjassa hän toimi päävalmentajana 16 kauden ajan joukkueinaan Playboys, Turun NMKY, Pantterit, HoNsU, Helsingin NMKY ja Torpan Pojat. Suomen mestaruuteen ylsivät Sonkerin alaisuudessa Turun NMKY kahdesti ja Pantterit kerran. Lisäksi Sonkeri saavutti valmentajanurallaan kolme SM-hopeaa ja neljä SM-pronssia.


title: Seppo Sonkeri

text: Sonkeri johti Turun NMKY:n karsintojen läpi Euroopan mestareiden cupin lohkovaiheeseen kaudella 1975–1976. NMKY sijoittui Euroopan tuon ajan kovimmassa kansainvälisessä sarjassa kymmenenneksi. Joukkueen pelaajistoon kuuluivat tuolloin muun muassa Mikko Koskinen, Tapio Sten ja Jorma Pilkevaara.


title: Seppo Sonkeri

text: Vuonna 2002 Sonkerille myönnettiin elämäntyöstään koripallon parissa Heikki Tuomala -palkinto.


title: Seppo Sonkeri

text: Käsipallossa Sonkeri voitti helsinkiläisen Arsenalin joukkueessa ulkopelin Suomen mestaruuden vuonna 1967.Sonkeri työskenteli oppilaanohjauksen lehtorina ja liikunnanopettajana. Hänet valittiin Perussuomalaisten listoilta kahdesti Espoon kaupunginvaltuustoon. Sonkeri kuoli pitkäaikaiseen sairauteen 21. helmikuuta 2015 67-vuotiaana.


title: Suur-Pori

text: Suur-Pori on vuonna 2013 ilmestynyt Circlen albumi, joka sisältää Mika Taanilan ohjaaman "Pori-triptyykki" -elokuvan musiikin. Se äänitettiin elokuvan esityksen yhteydessä marraskuussa 2011 Porin puuvillatehtaan Valopihalla. Ruton Music julkaisi soundtrackin ainoastaan C-kasettina rajoitettuna 200 kappaleen eränä.


title: Suur-Pori

text: "Pori-triptyykki" on Mika Taanilan vuonna 1998 ohjaama taide-elokuva, joka pohjautuu löyhästi Circlen samana vuonna ilmestyneeseen albumiin "Pori". Sen ensiesitys oli marraskuussa 1998 Helsingissä nykytaiteen museo Kiasmassa. Vuonna 2011 Porissa esitettiin elokuvan laajennettu versio "Expanded Pori / Suur-Pori", joka kesti noin 60 minuuttia.


title: Kutriot

text: Kutriot ("Lagerstroemia") on rantakukkakasveihin kuuluva suku, jossa on noin 50 lajia. Niitä esiintyy lämpimän ilmaston ja trooppisilla alueilla Aasiasta Australiaan. Kutriot ovat kausivihantia tai ainavihantia pensaita ja puita. Niillä on näyttävä kukinta ja kirkkaanväriset kukat, joissa on poimuttuneet terälehdet. Erityisesti kiinankutriosta on jalostettu suuri määrä koristekasvilajikkeita. Kutrioita viljellään ulkona, siellä missä ne menestyvät, ja muuten huonekasveina.


title: Tulitorvet

text: Tulitorvet ("Cuphea") on rantakukkakasveihin kuuluva suku, jossa on yli 250 lajia. Niitä esiintyy Amerikan mantereella, kaakkoisesta Yhdysvalloista Meksikoon, Keski-Amerikkaan ja Etelä-Amerikkaan, enimmäkseen trooppisella vyöhykkeellä.


title: Tulitorvet

text: Tulitorvet voivat olla yksivuotisia tai monivuotisia, lyhytikäisiä ja joskus varpumaisia perennoja tai ainavihantia pensaita. Tulitorvet kukkivat runsaasti kukin, jotka ovat epäsäännöllisen putkimaisen muotoisia. Lukuisia suvun lajeja viljellään koristekasveina, kuten huonekasveina. Muutamat lajit ovat hyötykäytössä yksivuotisina ryhmäkasveina.


title: Oukwanyama

text: Oukwanyama (oshindongaksi "Uukwanyama") on perinteinen kuningaskunta Ambomaalla Namibian pohjoisosissa. Sen tärkein keskus nykyään on Ehole. Oukwanyamalaiset puhuvat oshikwanyaman kieltä, joka on oshindongan naapurimurre.


title: Oukwanyama

text: Oukwanyaman heimon jakoi kahtia Portugalin ja Saksan välillä vuonna 1886 solmittu sopimus. Sopimuksessa puhuttiin Kunene-joen putouksista, joista raja vedettäisiin itään Kavango-joelle. Rajaa ei ensin käyty, ja sitten tuli erimielisyyttä siitä, mitä putouksia sopimuksessa tarkoitettiin, koska niitä oli kaksi. Alempana joella olivat Epupan putoukset, ja niistä lounaaseen suuremmat Ruakana-putoukset. Lopulta viivoittimella vedetty raja määriteltiin alkamaan Ruakanasta, eli raja tuli etelämmäksi kuin jos se olisi vedetty Epupasta lähtien.


title: Oukwanyama

text: Varsinaisen lähetystyön aloittivat Oukwanyamassa ensimmäisenä katoliset vuonna 1883. Myös saksalainen Reinin lähetys oli jo vuonna 1855 tehnyt periaatepäätöksen työstä Oukwanyamassa, mutta he pääsivät aloittamaan työn vasta 1891 Ondjivassa ja hieman myöhemmin Omupandassa. Kolmas asema oli noin 20 kilometriä Omupandasta kaakkoon ollut Namakunde, joka rakennettiin vuonna 1901, ja neljäs Omatemba, joka rakennettiin 1907 vajaa kymmenen kilometriä Namakundesta länteen.


title: Oukwanyama

text: Ensimmäisen maailmansodan pyörteissä myös Oukwanyamassa taisteltiin. Englantilaisten voitettua omat taistelunsa saksalaisia vastaan Lounais-Afrikassa oukwanyamalaiset taistelivat portugalilaisia vastaan. Afrikkalaiset voittivat ensimmäisen yhteenoton joulukuussa 1914 Roçadasin retkikuntaa vastaan, mutta portugalilaiset lähettivät uuden retkikunnan Oukwanyamaan seuraavana vuonna kenraali Pereida de Eçan johdolla. 20. elokuuta 1915 käytiin ratkaiseva taistelu, jossa Oukwanyaman kuningas Mandume kärsi perinpohjaisen tappion. Mandume poltti Ondjivan ja pakeni etelämmäksi. Ondjivasta tehtiin nyt portugalilaisten hallinnon keskus, ja sen nimeksi tuli Vila Pereida de Eça. Vuoden 1917 puolella portugalilaiset ja englantilaiset hyökkäsivät yhdessä Mandumen kimppuun. Paljon hänen miehiään kuoli, ja hän itse teki itsemurhan taistelun kuluessa.


title: Oukwanyama

text: Vuonna 1916 kiistelty, noin kymmenen kilometrin levyinen rajavyöhyke julistettiin puolueettomaksi. Samana vuonna saksalaiset saivat häädön omilta lähetysasemiltaan Oukwanyamasta ja koko Ambomaalta. Raja vahvistettiin vasta 1926 Portugalin ja Etelä-Afrikan liittovaltion välisellä sopimuksella. Kiistanalainen alue tuli kuulumaan Portugalille, ja tuon vyöhykkeen eteläreunaan hakattiin rajaa pitkin kulkenut aukea.


title: Oukwanyama

text: Suomen Lähetysseuran lähetystyöntekijät tekivät Oukwanyamassa työtä vuodenvaihteesta 1871–1872 noin puoli vuotta. Tämän jälkeen he olisivat olleet tervetulleita vain kuninkaan opettajina, ei kansan, ja tämä ei suomalaisille kelvannut. Suomalaisten pysyvä työ Oukwanyamassa alkoi vuonna 1921, kun August Hänninen lähetettiin sinne. Hän perusti uuden aseman nimeltä Engela.


title: Oukwanyama

text: Alun perin suomalaiset tekivät vierailuja Omafo-nimiseen paikkaan, jonne englantilainen majuri Fairlie oli rakentanut pienen kirkon. Sinne oli Oshigambosta matkaa kuusi peninkulmaa, joka härkäkärryillä vei 12 tuntia, pysähdyksiä lukuun ottamatta. Omafon hoitaminen Ondongasta käsin oli vaikeaa, ja sen vuoksi päätettiin tuolle alueelle perustaa varsinainen lähetysasema. Lupa siihen saatiin hallitukselta 8. joulukuuta 1920, ja Hänninen oli jo tuolloin löytänyt paikaksi Engelan, joka sijaitsi pari kilometriä Omafosta länteen. Rakennustöihin lähti mukaan Eetu Järvinen, ja marraskuussa 1921 uusi asema vihittiin käyttöön. Seuraavana vuonna sinne lähetettiin sairaanhoitaja Linda Helenius Hännisen avuksi.


title: Oukwanyama

text: Sodan jälkeen anglikaanit suunnittelivat Ambomaan uusjakoa siten, että Ondonga annettaisiin suomalaisten alueeksi, kun taas Oukwanyama anglikaaneille ja Uukwambi sekä Onganjera annettaisiin katoliselle kirkolle. Suunnitelman takana oli arkkidiakoni Nelson Fogarty, josta tehtiin tässä vaiheessa piispa, ja hänen hiippakunnakseen tuli koko Lounais-Afrikka, jota nimitettiin Damaramaan hiippakunnaksi.


title: Oukwanyama

text: Fogarty oli ollut mukana Mandumea vastaan käydyllä sotaretkellä ja iskenyt jo silloin silmänsä Oukwanyamaan. Kun Martti Rautanen oli vuonna 1919 käynyt virkistysmatkalla Hereromaalla, hän oli tavannut ohimennen Fogartyn, joka oli ilmoittanut anglikaanien ottavan Oukwanyaman itselleen, mainiten samalla vielä muitakin amboheimoja. Asiasta kirjoitettiin Kapkaupungin anglikaaniselle arkkipiispalle sekä majuri Manningille, joka oli Ambomaan korkein viranomainen. Tuloksia tästä ei tullut.


title: Oukwanyama

text: Samalla suomalaisten työ Oukwanyamassa oli laajennut. Vuonna 1923 oli kastettuja jo yli 4 000 henkeä, kouluja oli 46 ja opettajia 91. Yhdeltä asemalta tätä kaikkea oli vaikea hoitaa, ja suomalaiset kaavailivat toista asemaa Endolaan, 30 kilometriä Engelasta lounaaseen. Toista asemaa ei kuitenkaan saanut perustaa.


title: Oukwanyama

text: Heinäkuussa 1924 suomalaiset asetettiin tapahtuneen tosiasian eteen. Ambomaa oli jaettu kolmen kirkon kesken. Ei auttanut, vaikka Reinhold Rautanen vetosi Versailles’n rauhansopimukseen, jossa oli säädetty, että saksalaisten lähetysseurojen työn jatkaminen oli uskottava niitä tunnustuksellisesti mahdollisimman lähellä oleville seuroille.


title: Oukwanyama

text: Lähetysjohtaja Matti Tarkkanen suoritti tarkastusmatkan Ambomaalle vuonna 1925. Sen yhteydessä hän tapasi kahdesti sekä Lounais-Afrikan administrattorin G. R. Hofmeyerin että piispa Nelson Fogartyn sekä Etelä-Afrikan pääministerin J. B. M. Hertzogin, joka oli korkein viranhaltija Etelä-Afrikassa. Neuvottelut Fogartyn kanssa sujuivat nihkeästi, ja viimeksi mainittu esitti Tarkkaselle, että suomalaiset luopuisivat Oukwanyamasta. Englantilaiset ilmoittivat maksavansa suomalaisille kaikki kulut, joita Oukwanyaman-työ oli siihen mennessä aiheuttanut. Nyt neuvottelut ajautuivat umpikujaan, kunnes Fogarty lähetti Tarkkaselle kirjeen, jossa hän ehdotti, että aluejako poistettaisiin, ja kaikki kolme kirkkokuntaa saisivat vapauden toimia, missä halusivat. Tämä ehdotus ei miellyttänyt Tarkkasta, mutta hän ei nähnyt asiassa parempaakaan ratkaisua suomalaisten kannalta ja päätti suostua tähän ehdotukseen, jonka mandaattihallinto pani toimeen vuoden 1926 alkupuolella.


title: Oukwanyama

text: Eräs tämän kiistan tuloksista oli, että anglikaanit perustivat oman asemansa Odiboon, noin yhdeksän kilometriä Engelasta koilliseen ja vain puolentoista kilometrin päähän eräästä Engelan sivuasemasta.


title: Oukwanyama

text: Vaikka kiista saatiin sovittua, Oukwanyamaan ei voitu perustaa uusia suomalaisia lähetysasemia. Sen vuoksi kaukanakin olleita seurakuntia jouduttiin hoitamaan Engelasta käsin. Näitä olivat Endola 30 kilometrin päässä lounaaseen, jonne vihittiin vuonna 1927 kirkko, ja Edundja 19 kilometriä Engelasta itään.


title: Oukwanyama

text: Oukwanyamassa kirkko näyttäisi levinneen suurimmalta osin spontaanisti, joskin voidaan olettaa, että taustalla on ollut Reinin lähetyksen suorittama työ. Oukwanyamaan oli noussut runsaasti sivuasemia jo ennen kuin sinne oli rakennettu varsinaista pääasemaa. Tässä saattaa olla yksi syy siihen, miksi anglikaanit halusivat tuon alueen itselleen.


title: Oukwanyama

text: Voidaan myös panna merkille, että oukwanyamalaiset olivat innokkaita kirkonrakentajia, innokkaampia kuin ondongalaiset. Vuonna 1923, kun Omafon kirkko kahden kilometrin päässä oli pahasti ränsistynyt, seurakuntalaiset rakensivat Engelaan komean savitiilikirkon kustantaen sen suurimmaksi osaksi itse. Oukwanyamassa myös kansa sopeutui seurakuntaveroon nopeammin kuin muut heimot, vuonna 1919. Tosin läntisissä heimoissa koettu kato vaikutti asian etenemiseen siellä.


title: Oukwanyama

text: Kun Ambomaalla vihittiin ensimmäiset papit vuonna 1925 lähetysjohtaja Matti Tarkkasen vierailun aikana, oli vihittyjen joukossa myös yksi oukwanyamalainen, Simson Shituua.


title: Oukwanyama

text: 1930-luvulla Lähetysseura joutui hallituksen kanssa kiistaan muutamasta Oukwanyaman kouluista. Hallituksen koulupolitiikka oli tuohon aikaan kireää.


title: Langkofel

text: Langkofel () on Langkofel-ryhmän korkein vuori Dolomiittien vuoristossa Etelä-Tirolissa Italiassa. Vuoren korkein huippu sijaitsee 3 181 metrin korkeudessa. Se valloitettiin ensimmäisen kerran 13. elokuuta 1869, ensimmäinen valloittaja oli itävaltalainen Paul Grohmann.


title: Dreischusterspitze

text: Dreischusterspitze () on 3 145 metriä korkea vuori Dolomiittien vuoristossa Etelä-Tirolissa Italiassa. Se on Sextenin Dolomiittien vuoriryhmän korkein vuori. Vuori valloitettiin ensimmäisen kerran 18. heinäkuuta 1869. Ensimmäisiä valloittajia olivat Paul Grohmann, Franz Innerkofler ja Peter Salcher.


title: Dreischusterspitze

text: Dreischusterspitze sijaitsee itään Innerfeldtal- ja länteen Fischleintal-laaksosta, Drei Zinnen -luonnonpuiston alueella. Massiivin läpi kulkee Sextenin ja Innichenin kuntien raja.


title: Königspitze

text: Königspitze () on 3 851 metriä korkea vuori Ortlerin Alpeilla, Etelä-Tirolin ja Lombardian raja-alueella Pohjois-Italiassa. Se on Ortlerin Alppien toiseksi korkein huippu Ortlerin jälkeen.


title: Königspitze

text: Königspitzen ensimmäinen vahvistettu valloitus tapahtui 3. elokuuta 1864, kun Francis Fox Tuckett, Edward N. Buxton ja veljekset Michel ja Franz Biner kiipesivät huipulle. Baijerilaisen Stephan Steinbergerin kerrotaan valloittaneen vuoren jo 24. elokuuta 1854, mutta tästä ei ole kiistattomia todisteita.


title: Six Day Run

text: Six Day Run on vuonna 2013 ilmestynyt Circlen albumi, joka on soundtrack Mika Taanilan ohjaamaan lyhytelokuvaan "Kuuden päivän juoksu". Levyllä on mukana vain yhtyeen johtohahmo Jussi Lehtisalo. Albumin sävellystyön yhteydessä hän kertoi palanneensa takaisin Circlen alkuaikojen tunnelmiin ja löytäneensä uudelleen 20 vuoden aikana kadottamansa raikkauden ja minimalismin.


title: Ortler

text: Ortler () on 3 905 metriä korkea vuori Ortlerin Alpeilla Etelä-Tirolissa. Se on Etelä-Tirolin korkein vuori ja Ortlerin Alppien päähuippu. Vuoren valloitti ensimmäisen kerran Josef Pichler yhdessä Johann Leitnerin ja Johann Klausnerin kanssa vuonna 1804 Itävallan arkkiherttuan Juhanan käskystä. Vuori oli Itävalta-Unkarin korkein vuori vuoteen 1919, jolloin Etelä-Tiroli liitettiin osaksi Italiaa.


title: Novoazovsk

text: Novoazovsk (; ) on Itä-Ukrainan Donetskin alueen kaakkoisosassa, Asovanmeren pohjoisrannalla sijaitseva kaupunki ja Novoazovskin piirin hallintokeskus. Ukrainan tilastokeskuksen arvion mukaan kaupungissa oli vuoden 2013 alussa runsas 11 760 ja koko piirissä 35 737 asukasta. Vuoden 2001 väestönlaskennassa piirin väestöstä (38 902 as.) kirjattiin 67,2 % ukrainalaisiksi ja 29,5 % etnisesti venäläisiksi.


title: Novoazovsk

text: Novoazovsk sijaitsee Etelä-Ukrainan halkaisevan valtatien M14 (Odessa–Mykolajiv–H’erson–Melitopol–Mariupol–Novoazovsk–Venäjän Rostovin alueen raja) varrella; valtatie muodostaa osan pidempää eurooppatieyhteyttä E58. Mariupol sijaitsee 41 kilometriä Novoazovskin länsipuolella ja Venäjän raja 12 kilometriä kaupungin itäpuolella.


title: Novoazovsk

text: Venäjän rajalla pitäisi toimia Ukrainan rajavartiolaitoksen ylläpitämä rajanylityspaikka. Kuitenkin elokuussa 2014 panssariajoneuvoja tunkeutui Venäjän federaation rajan yli Venäjän tiedustelupalveluiden perustaman "Donetskin kansantasavallan" eli niin sanottujen separatistijoukkojen tueksi. Yhdessä nämä miehittivät tämän ukrainalaiskaupungin.


title: Novoazovsk

text: Helmikuussa 2015 uutisoitiin yli 20 uuden panssariajoneuvon, ja satojen ("bussilasteittain") uusien Venäjän federaation puolelta tulleiden sotilaiden saapumisesta Ukrainan Novoazovskin seudulle. Kapinallisten kerrottiin testaavan eturintamassa myös uudenlaisia, Venäjän puolelta tuoduksi väitettyjä tykistöaseita.


title: Reschensee

text: Reschensee () on tekojärvi Graun im Vinschgaun kunnassa läntisessä Etelä-Tirolissa. Järvi on kuusi kilometriä pitkä ja leveimmältä kohdaltaan kilometrin levyinen. Sen pinta-ala on 6,6 neliökilometriä, suurin syvyys kuusi metriä ja tilavuus 0,12 kuutiokilometriä. Järveen virtaa ja sieltä laskee Adigejoki.


title: Reschensee

text: Reschensolassa oli vuoteen 1950 saakka kolme järveä: Reschensee, Mittersee ja Haidersee. Reschenseen tekojärven myötä koko Graunin kylä ja suuri osa Reschenin kylästä jäi veden alle. Nykyisin vanhasta Graunista muistuttaa vielä Reschenseestä pilkottava kirkontorni.


title: Schlern

text: Schlern (, ladin. "Sciliër") on 2 563 metriä korkea vuori Dolomiittien vuoristossa Etelä-Tirolissa Italiassa. Sen huipulle kiipesi ensimmäisenä Johann Santner vuonna 1880. Vuori on osa Schlern-Rosengartenin luonnonpuistoa.


Enharmonic Intervals (for Paschen Organ) on vuonna 2013 ilmestynyt amerikkalaisen Mamifferin ja Circlen yhteisalbumi, joka äänitettiin yhden päivän aikana Keski-Porin kirkossa. Täydentäviä studionauhoituksia levylle tehtiin sekä Suomessa että Yhdysvalloissa.


title: Enharmonic Intervals (for Paschen Organ)

text: Circlestä levyllä ovat mukana ainoastaan yhtyeen johtohahmot Jussi Lehtisalo ja Mika Rättö. Seattlesta tulevan Mamifferin muodostavat laulaja Faith Coloccia sekä aikaisemmin muun muassa post-metal-yhtye Isiksessä soittanut laulaja-kitaristi Aaron Turner. Yhdellä kappaleella on myös mukana amerikkalainen viulisti Eyvind Kang, jonka osuus äänitettiin myöhemmin Seattlessa. Pääasiallisena instrumenttina levyllä ovat Keski-Porin kirkon vuonna 2007 rakennetut Paschen Kiel -urut, joita soinniltaan pidetään yhtenä maailman parhaista ranskalais-romanttisista uruista. Lisäksi kokeellinen albumi sisältää syntetisaattoria, kitaraa ja ihmisääntä.


text: Albumin CD-version julkaisi Ektro Records ja eri kannella varustetun vinyylin amerikkalainen SIGE Records. Levystä on olemassa myös tuplavinyyli, jonka kansikuva on sama kuin CD:ssä.


title: HMS Portland (F79)

text: HMS Portland (viirinumero F79) on Britannian Kuninkaallisen laivaston tyypin 23 fregatti.


title: HMS Portland (F79)

text: Alus tilattiin helmikuussa 1996 Scotsounista Yarrow Shipbuildersilta, joka oli vuodesta 1985 alkaen Marconi Marine (YSL). Sen köli laskettiin 14. tammikuuta 1998 ja alus laskettiin vesille 15. toukokuuta 1999. Alus otettiin palvelukseen 3. toukokuuta 2001.


title: HMS Portland (F79)

text: Alus oli Karibianmerellä seitsemän kuukautta vuonna 2007, jona aikana se takavarikoi 3,5 tonnia kokaiinia yhdessä Yhdysvaltain rannikkovartioston kanssa. Se myös avusti Hurricane Deanin jälkeisissä avustustöissä Belizessä.


title: HMS St Albans (F83)

text: HMS St. Albans (viirinumero F83) on Britannian Kuninkaallisen laivaston tyypin 23 fregatti.


title: HMS St Albans (F83)

text: Alus tilattiin helmikuussa 1996 Scotsounista Yarrow Shipbuildersilta, joka oli vuodesta 1985 alkaen Marconi Marine (YSL). Sen köli laskettiin 18. huhtikuuta 1999 ja alus laskettiin vesille 6. toukokuuta 2000. Alus otettiin palvelukseen 6. kesäkuuta 2002.


title: HMS St Albans (F83)

text: Alus osallistui vuonna 2004 operaatio Oracleen Arabianmerellä. Se lähti 13. helmikuuta 2006 kuudeksi kuukaudeksi Persianlahdelle, jonne se saapui huhtikuun alussa. Aluksen tehtävänä oli Irakin öljynporauslauttojen suojaaminen sekä valvoa Persianlahden pohjoisosien meriliikennettä. Tehtävänsä aikana alus vieraili kuudessatoista maassa kuten Algeriassa, Albaniassa, Ukrainassa, Romaniassa, Bulgariassa, Turkissa ja Libanonissa.


title: HMS Dragon (D35)

text: HMS Dragon (viirinumero D35) on Britannian Kuninkaallisen laivaston tyypin 45 ilmatorjuntahävittäjä.


title: HMS Dragon (D35)

text: Alus tilattiin joulukuussa 2000 BVT Surface Fleetiltä. Sen rakentaminen aloitettiin BAe Systems Naval Shipsin telakalla (vuodesta 2009 BAE Systems Surface Ships) Govanissa 19. joulukuuta 2005 telakkanumerolla 1064. Alus laskettiin vesille 17. marraskuuta 2008 kumminaan vara-amiraali Paul Boissierin puoliso Susie Boissier. Alus otettiin palvelukseen 20. huhtikuuta 2012.


title: HMS Dragon (D35)

text: Alus teki ensi vierailun 27. huhtikuuta 2012 Liverpooliin, missä se oli kolme vuorokautta ollen 28. huhtikuuta avoinna yleisölle. Elokuussa 2013 alus oli Yhdysvaltain laivaston "USS Nimitzin" ympärille kootun taisteluosaston mukana Arabianmerellä. Huhtikuussa 2014 alus oli Skotlannin pohjoispuolisella merialueella lähdettyään Portsmouthista valvoakseen Venäjän laivaston "Vice-Admiral Kulakovia".


title: Mats

text: Mats tai Matts on ruotsalainen ja norjalainen miehen etunimi, Matias-nimen lyhentynyt muoto. Nimen suomenkielinen vastine on Matti.


title: Mats

text:
Suomessa nimi Mats on Väestörekisterikeskuksen tietojen mukaan annettu 1900-luvun alusta
vuoden 2015 loppuun mennessä noin 2550 ja Matts 889 henkilölle. Matsin nimipäivä on suomenruotsalaisen kalenterin mukaan on 24. helmikuuta, Matin päivänä.


title: Stemonaceae

text: Stemonaceae on pieni koppisiemenisten Pandanales-lahkoon kuuluva heimo.


title: Stemonaceae

text: Kasvit kasvavat varsijatkoisesti ja ovat joskus mukulallisia ja niiden maansisäisissä osissa on surkastuneita ja yhteyttämättömiä lehtiä (katafyllejä). Varsi on pysty tai joskus tuen ympärille kietoutuva. Aineenvaihduntatuotteina syntyy eräitä luonteenomaisia alkaloideja. Kasvit ovat kaljuja. Lehdet sijaitsevat kahdessa rivissä tai vastakkaisina pareina, ja niissä on ruoti, lapa, vahva keskisuoni ja verkkomainen suonitus. Kukinto sijaitsee lehtihangassa ja on viuhkomainen, tai kukat sijaitsevat yksittäin. Kukissa on nivelikäs perä, neljä tai viisi kehälehteä yhtyneinä lyhyeksi torveksi. Hetiö on enemmän tai vähemmän yhteen kasvanut ja kiinnittyy teriöön. Ponnen lokeroside on laajentunut. Siitepöly on piikkipintaista. Sikiäin koostuu yhdestä tai kolmesta yhtyneestä emilehdestä ja on tavallisesti kehänpäällinen, joskus -alainen. Vartalo on haaroittunut. Kärki- tai pohjaistukassa on kaksi tai useampia siemenaiheita kussakin emilehdessä. Hedelmä on kota, siemenet pitkittäissärmäisiä ja vaipallisia; siemenessä on runsas ja tärkkelyspitoinen endospermi. Yleensä muurahaiset toimivat siementen levittäjinä (myrmekokoria). Taimen sirkkalehti ei ole yhteyttävä ja sirkkajuuri on hyvin kehittynyt.


title: Stemonaceae

text: Stemonaceae-kasvit ovat kotoisin Kiinasta ja Japanista Australiaan ulottuvalta alueelta sekä Kaakkois-Yhdysvalloista, missä kasvaa "Croomia"-suku.


title: Stemonaceae

text: Stemonaceae-kasvien lähimmät sukulaiset ovat kairapalmu- (Pandanaceae) ja panamapalmukasvit (Cyclanthaceae). Ne muodostavat kehityshaaran, jonka ominaisuuksiin kuuluvat mm. putkiloiden esiintyminen myös varressa, putkiloiden tikapuumaiset perforaatiot, oksalaattikiteet ja yksisirkkaisille epätyypilliset kukat, joiden perusluku on jokin muu kuin kolme. Viimeisimmän ikäarvion mukaan kehityshaara olisi noin 53,7 miljoonaa vuotta vahna.


title: Stemonaceae

text: Heimossa on neljä sukua ja 27 lajia. Suvut ovat "Croomia" Torr., "Pentastemona" Steenis, "Stemona" Lour. ja "Stichoneuron" Hook.f.


title: HMS Defender (D36)

text: HMS Defender (viirinumero D36) on Britannian Kuninkaallisen laivaston tyypin 45 ilmatorjuntahävittäjä.


title: HMS Defender (D36)

text: Alus tilattiin joulukuussa 2000 BVT Surface Fleetiltä. Sen rakentaminen aloitettiin BAe Systems Naval Shipsin telakalla (vuodesta 2009 BAE Systems Surface Ships) Govanissa 31. heinäkuuta 2006. Alus laskettiin vesille 21. lokakuuta 2009 kumminaan Lady Julie Massey. Alus otettiin palvelukseen 21. maaliskuuta 2013.


title: HMS Defender (D36)

text: Alus matkasi 19. joulukuuta 2013 700 merimailia Portsmouthista Skotlannin koillispuolelle kohdatakseen Venäjän laivaston kuuden aluksen osaston, jossa oli muun muassa lentotukialus "Admiral Kuznetsov". "HMS Defender" saattoi osaston matkalla Skotlannin itärannikkoa kohti etelää. Osasto joutui kuitenkin palaamaan pohjoiseen huonon sään vuoksi ja se ankkuroitui Moray Firthiin.


title: HMS Defender (D36)

text: Alus osallistui operaatio Shaderiin suojaten Yhdysvaltain laivaston CTF-50:tä.


title: HMS Duncan (D37)

text: HMS Duncan (viirinumero D37) on Britannian Kuninkaallisen laivaston tyypin 45 ilmatorjuntahävittäjä.


title: HMS Duncan (D37)

text:
Alus tilattiin joulukuussa 2000 BVT Surface Fleetiltä. Sen rakentaminen aloitettiin BAe Systems Naval Shipsin telakalla (vuodesta 2009 BAE Systems Surface Ships) Govanissa 26. tammikuuta 2007. Alus laskettiin vesille 11. lokakuuta 2010 kumminaan Marie Ibbotson. Alus otettiin palvelukseen 26. syyskuuta 2013.
Painoissa on mukana ainoastaan teräksen aiheuttama massa ei kokonaismassa, johon tulee lisätä laitteet.


title: HMS Duncan (D37)

text: Alus on palveluksessa vuonna 2015.


title: Rikosten rajoilla

text: Rikosten rajoilla (myös Kohtalokas nainen; ) on vuonna 1951 ensi-iltansa saanut John Farrow’n ohjaama yhdysvaltalainen film noir -tyylinen jännityselokuva, jonka pääosissa ovat Robert Mitchum ja Jane Russell. Elokuvan sivuosissa ovat muun muassa Vincent Price, Raymond Burr ja Charles McGraw. RKO Radio Pictures oli elokuvan tuotanto- ja levittäjäyhtiönä.


title: Rikosten rajoilla

text: "Rikosten rajoilla" kertoo Meksikoon karkotetusta gangsterista, epäonnisesta uhkapelaajasta ja yökerholaulajattaresta, jotka joutuvat keskelle sekavaa mysteeriä.


title: Rikosten rajoilla

text: Elokuvan työniminä olivat "Smiler with a Gun" ja "Killer with a Smile". Käsikirjoittajien Frank Fentonin ja Jack Leonardin käsikirjoituksen nimikkeenä oli "The Big Bullet". Vaikka vuoden 1949 alussa "The Hollywood Reporter" ilmoitti RKO:n omistavan Gerald Drayson Adamsin tarinan "Star Sapphire" elokuvaoikeudet, elokuvan juoni ei liity Adamsin tarinaan, jonka nimi muutettiin "His Kind of Womaniksi" vuoden 1949 lopulla ja jonka elokuvaversion pääosissa tulisi olemaan Robert Mitchum ja Jane Russell. Helmikuussa 1949 "The Hollywood Reporter" oli kertonut "Star Sapphiren" kertovan lääkäristä, joka ryhtyy salapoliisiksi puhdistakseen maineensa.


title: Rikosten rajoilla

text: Lokakuussa 1949 "The Hollywood Reporter" ilmoitti, että John Cromwellia harkittiin elokuvan ohjaajaksi. RKO lainasi Leslye Banningia Universal-Internationalilta elokuvaan. "Rikosten rajoilla" -elokuvan kuvaukset alkoivat 10. huhtikuuta 1950. Kuvausten aikana Raymond Burr oikeasti vahingossa löi Mitchumin tajuttomaksi heidän tappelukohtauksensa kuvauksissa. Elokuvan kuvakset saatiin päätökseen 23. toukokuuta 1950. Elokuvan jälkituotannon aikana syntyi paljon ongelmia: Howard Hughes oli tyytymätön ohjaaja Farrow’n työhön, monia kohtauksia leikattiin, lisättiin ja kuvattiin uudelleen. Hughes palkkasi monta käsikirjoittajaa laatimaan uudelleen useita kohtauksia. Hughes oli mukana käsikirjoittamassa elokuvan loppua Richard Fleischerin kanssa. Uusiksi ja myöhemmin kuvatut uudet kohtaukset ohjasi Fleischer, jota ei mainita elokuvan alkuteksteissä. Elokuvan uudet kohtaukset kuvattiin vuoden 1951 alussa. RKO suunnitteli leikkaavansa elokuvasta noin kolmenkymmenen minuutin verran filmiä ennen elokuvan maanlaajuista ensi-iltaa, mutta elokuva jätettiin lopulta kaksituntiseksi.


title: Rikosten rajoilla

text: "Rikosten rajoilla" sai ensi-iltansa Yhdysvalloissa, Pennsylvanian Philadelphiassa 15. elokuuta 1951. Maanlaajuisen teatteriensi-iltansa elokuva sai 25. elokuuta 1951.


title: Rikosten rajoilla

text: Vaikka elokuvan tuotannon aikana vallitsi kaaos, "Rikosten rajoilla" oli kaupallinen menestys. Elokuva on saanut kulttielokuvan aseman, vaikka elokuva ei ensi-iltansa jälkeen saanut vuosikymmeniin laajaa jakelua. Ilmestymisvuonnaan "Rikosten rajoilla" tuotti kahden miljoonan dollarin lipputulot Yhdysvalloissa. Elokuva ja etenkin Robert Mitchumin ja Jane Russellin roolisuoritukset saivat ajan elokuvakriitikoilta myönteisen vastaanoton. Warner Home Video julkaisi elokuvan DVD:nä 18. heinäkuuta 2006.


title: Erik Scavenius

text: Erik Scavenius (13. kesäkuuta 1877 – 29. marraskuuta 1962) oli tanskalainen diplomaatti ja poliitikko, joka toimi Tanskan ulkoministerinä vuosina 1909–1910, 1913–1920 ja 1940–1943 sekä pääministerinä 1942–1943 maan ollessa Saksan miehittämä. Häntä on kritisoitu saksalaismielisyydestään.


title: Erik Scavenius

text:
Erik Scaveniuksen isä oli kamariherra Carl Scavenius. Scavenius valmistui 1901 valtiotieteen kandidaatiksi ja aloitti uransa Tanskan ulkoministeriössä. Hän oli 1906–1908 edustustosihteeri Berliinissä ja vuodesta 1909 ulkoministeriön osastopäällikkö. Scavenius toimi ulkoministerinä Radikaalia Venstreä edustaneen Carl Theodor Zahlen hallituksissa 1909–1910 ja 1913–1920. Ensimmäisen maailmansodan aikana Scavenius pyrki säilyttämään Tanskan puolueettomuuden tasapainoilemalla suurvaltojen välissä, mutta kallistui enemmän Saksan suuntaan, mistä häntä kritisoitiin sodan jälkeen. Sodan jälkeen hän johti Tanskan hallituksen politiikkaa Slesvigin asemaa koskeneissa neuvotteluissa 1918–1920 ja kannatti Tanskan etelärajaksi maltillista ratkaisua eli niin sanottua Clausenin linjaa, joka myös toteutui. Ulkoministerikautensa jälkeen Scavenius oli kansankäräjien edustajana 1918–1920 ja 1925–1927, Radikaalin Venstren puheenjohtajana 1922–1924 ja Tanskan lähettiläänä Tukholmassa 1924–1932. Vuosina 1932–1940 hän oli Politiken-lehden johtokunnan puheenjohtaja ja hoiti erilaisia tehtäviä ulkoministeriössä.
Scavenius tuli uudelleen Tanskan ulkoministeriksi saksalaismiehityksen aikana heinäkuussa 1940 ja hän sai näin johtaa Tanskan hallituksen yhteistyöpolitiikkaa. Vilhelm Buhlin erottua niin sanotun sähkekriisin vuoksi Scaveniuksesta tuli myös pääministeri 9. marraskuuta 1942. Scavenius pyrki suhtautumaan hyvin joustavasti saksalaisten toiveisiin säilyttääkseen mahdollisimman paljon valtaa Tanskan hallituksen käsissä. Hänen mielestään Tanskan heikko asema teki Saksan tahtoon taipumisen välttämättömäksi, ja sitä paitsi hän oletti Saksan todennäköisesti voittavan toisen maailmansodan. Saksan luottamus antoi hänelle vahvan aseman Tanskan johdossa, mutta herätti paljon vastustusta kansan keskuudessa. Levottomuuksien puhjettua Tanskassa saksalaiset panivat Scaveniuksen viralta 29. elokuuta 1943, minkä jälkeen Tanskalla ei ollut lainkaan omaa hallitusta. Tanskalaisen katsannon mukaan hän oli laillinen pääministeri aina toukokuussa 1945 tapahtuneeseen Tanskan vapautumiseen saakka. Sodan jälkeen Scaveniusta arvosteltiin voimakkaasti Tanskassa yhteistyöstään miehittäjän kanssa, mutta hän puolusti sinnikkäästi itseään parlamentaarisen tutkintakomitea edessä 1945 sekä julkaisemissaan muistelmakirjoissa "Forhandlingspolitikken under Besættelsen" (1948) ja "Dansk Udenrigspolitik under den første Verdenskrig" (1959). Häntä pidetään edelleen Tanskan historiassa hyvin ristiriitaisena hahmona.


title: Erik Scavenius

text: Erik Scavenius oli Tanskan ulkoministerinä toimineen Harald Scaveniuksen serkku.


title: Panamapalmukasvit

text: Panamapalmukasvit ("Cyclanthaceae") on yksisirkkaisten Pandanales-lahkoon kuuluva trooppisen Amerikan kasviheimo, jonka tunnetuin suku on panamapalmut ("Carludovica").


title: Panamapalmukasvit

text: Panamapalmukasvit ovat kookkaita ruohoja, joiden lehdissäkin voi esiintyä putkiloita ja solukoissa limasoluja. Lehdet sijoittuvat varteen kahtena spiraalikierteisenä rivinä ja ovat ruodillisia; ruoti on enemmän tai vähemmän liereä, lapa pitkittäislaskoksellinen, hammaslaitainen ja/tai syväjakoinen. Kasvit ovat yksikotisia ja kukat yksineuvoisia. Ne sijaitsevat puikelomaisissa kukinnoissa, jotka ovat joskus haaraisia. Kukissa on limakanavia. Hedekukat ovat kehättömiä ja heteet ovat tyvestään yhtyneitä. Emikukan vaihtelevasti kehänalaisessa sikiäimessä on paljon siemenaiheita. Siemenissä on lyhyt alkio, jossa on juurimaisia ritsoideja.


title: Panamapalmukasvit

text: Panamapalmukasvit ovat helposti sekoitettavissa oikeisiin palmukasveihin. Erottavana tuntomerkkinä on lehtiruoti, joka panamapalmukasveilla on tavallisesti huomattavasti pehmeämpi ja enemmän tai vähemmän liereä, kun taas palmukasveilla ruoti on usein sisäsivultaan litistynyt.


title: Panamapalmukasvit

text: Panamapalmukasvit ovat kotoisin Keski- ja Etelä-Amerikan trooppisista osista.


title: Panamapalmukasvit

text: Heimoon kuuluu kaksitoista sukua ja 225 lajia, jotka jaetaan kahdeksi alaheimoksi. Alaheimojen evoluutio itsenäisinä kehityshaaroina lienee alkanut viimeisimmän arvion mukaan runsaat 40 miljoonaa vuotta sitten. "Cyclanthus"-fossiileja on äskettäin tunnistettu Euroopan eoseenikautisista kerrostumista, jotka on ajoitettu noin 50 miljoonan vuoden taakse, mikä asettaa em. ikäarvion kyseenalaiseksi.


title: Panamapalmukasvit

text: Alaheimossa on vain yksi laji, "Cyclanthus bipartitus", joka kasvaa Keski-Amerikassa, Etelä-Amerikan pohjoisosassa ja Pienillä Antilleilla. Sen päällysketon alla on kivisoluja, soluissa oksalaattikiteitä, ja limasoluja on vain kukinnoissa. Kasvi on maitiaisnesteellinen, ja siinä on myös väliseinällisiä ilmaonteloita. Lehtilapa on syvään kaksiosainen. Kukinto sisältää hede- ja emikukkakiehkuroita. Hedekukassa on heteitä kummassakin kiehkurassa neljässä rivissä. Emikukassa on pieni kehä, joutoheteitä ja sikiäin, jossa istukat sijaitsevat tiheässä. Siemenaiheet ovat pitkävartisia. Hedelmä on kuiva kerrannaishedelmä (synkarppi) ja sisältää särmäisiä siemeniä limaan uponneina.


title: Panamapalmukasvit

text: Osa alaheimon kasveista on päällyskasveja ja/tai liaaneja ja ruohovartisia köynnöksiä. Soluissa on joskus oksalaattikiteitä. Kasvi sisältää limaa ja tanniinisoluja. Lehdet ovat soikeita tai enemmän tai vähemmän kolmiosaisia, laidoiltaan tavallisesti syvähampaisia. Kukat ovat yksineuvoisia ja sijaitsevat kukinnoissa. Hedekukissa on noin kymmenen tai paljon heteitä, joiden palhot ovat tyvestään turvonneita; osa heteistä on toimimattomia rauhasmaisia joutoheteitä. Emikukat ovat 4-8-lukuisia, ja niissä on pitkiä rihmamaisia joutoheteitä ja neljä emiä, joiden sikiäimet ovat enemmän tai vähemmän kehänalaisia. Hedelmä on luumarjamainen, toisinaan kerrannainen, epätavalliseen tapaan avautuva (esim. kansiluomainen); eläimet levittävät siemeniä.


title: Panamapalmukasvit

text: Alaheimossa on yksitoista sukua ja 225 lajia. Runsaslajisimmat suvut ovat "Asplundia" (100 lajia), "Dicranopygium" (50 lajia) ja "Sphaeradenia" (50 lajia). Panamapalmujen ("Carludovica") pölyttäjinä toimivat eräät kärsäkkäät, ja niiden toukkien on havaittu syövän panamapalmukasvien sikiäimiä.


title: Panamapalmukasvit

text: Seuraavat suvut kuuluvat panamapalmukasveihin:


title: Luke Kuechly

text: Luke August Kuechly (s. 20. huhtikuuta 1991 Evendale, Ohio) on yhdysvaltalainen amerikkalaisen jalkapallon pelaaja, pelipaikaltaan keskimmäinen tukimies. Hän on vuodesta 2012 lähtien edustanut NFL:ssä pelaavaa Carolina Panthersia.


title: Luke Kuechly

text: Ennen ammattilaisuraansa Kuechly pelasi yliopistojalkapalloa Boston Collegen joukkueessa. Panthers varasi hänet tilaisuuden yhdeksäntenä pelaajana vuoden 2012 . Tulokaskaudellaan Kuechly valittiin vuoden puolustavaksi tulokkaaksi.


title: Luke Kuechly

text: Kuechly on valittu kahdesti NFL:n tähdistöotteluun Pro Bowliin. Lisäksi hänestä tuli kaudella 2013 kaikkien aikojen nuorin NFL:n vuoden parhaaksi puolustajaksi valittu pelaaja.


title: Formula E -kausi 2015–2016

text: Formula E -kausi 2015–2016 oli Formula E -sähköautosarjan historian toinen kausi. Kausi alkoi 24. lokakuuta 2015 Kiinan Pekingistä ja päättyi 3. heinäkuuta 2016 Lontoossa ajettuihin Britannian ePrix’n kahteen osakilpailuun.


title: Formula E -kausi 2015–2016

text: Kauden aikana ajettiin yhteensä kymmenen osakilpailua. Sarjan järjesti kansainvälinen autoliitto FIA. Formula E -sarjan toimitusjohtaja kauden aikana oli Alejandro Agag. Nelson Piquet Jr. lähti kauteen hallitsevana kuljettajien maailmanmestarina ja E.dams-Renault hallitsevana valmistajienmestarina.


title: Formula E -kausi 2015–2016

text: Kauden päätyttyä Sébastien Buemi voitti kuljettajien maailmanmestaruuden ennen toiseksi tullutta Lucas di Grassia ja kolmanneksi sijoittunutta Nicolas Prostia. E.dams-Renault voitti valmistajien maailmanmestaruuden.


title: Formula E -kausi 2015–2016

text:
Kausi 2014–2015 oli uuden sähkökilpa-autosarjan debyyttikausi. Kausi oli tasainen ja ratkaisu nähtiinkin vasta viimeisen osakilpailun viimeisessä mutkassa. NEXTEV TCR:n Nelson Piquet Jr. voitti kuljettajien maailmanmestaruuden vain yhden pisteen erolla ennen E.dams-Renaultin Sébastien Buemia.
Kaudelle 2015–2016 valmistajien sallittiin tehdä muutoksia auton voimansiirtoon. Kulujen rajoittamiseksi auton aerodynamiikkaa ei kuitenkaan saanut muuttaa.


title: Formula E -kausi 2015–2016

text: Kaudella 2015–2016 sarjassa debytoi muun muassa vuoden 1997 Formula 1 -maailmanmestari Jacques Villeneuve.


title: Formula E -kausi 2015–2016

text: Alustavan tiedon mukaan kauden aikana piti ajaa 11 osakilpailua ensimmäisen kauden tapaan, mutta Venäjän ePrix peruttiin kesken kauden tiesulkuihin liittyvien ennakoimattomien olosuhteiden vuoksi. Ensimmäisellä kaudella ajetut Monacon ePrix ja Miamin ePrix jäivät myös pois ohjelmasta. Niiden sijaan Pariisissa ajettiin Ranskan ePrix ja Méxicossa Meksikon ePrix.


title: Formula E -kausi 2015–2016

text: Formula E -sarjan ensimmäisellä kaudella kaikki tallit käyttivät samanlaista Spark-Renault SRT 01E autoa. Myös toisella kaudella kaikki tallit käyttävät samanlaisia runkoja. Kaudesta 2015–2016 alkaen tallit saivat kuitenkin tehdä muutoksia auton voimansiirtoon, kuten moottoriin ja vaihteistoon. Aerodynamiikkaa ja akkuja ei saanut kuitenkaan kehittää kulujen matalana pitämiseksi.


title: Formula E -kausi 2015–2016

text: Sarjan toiselle kaudelle Formula E julkaisi ”Super Paalupaikka -taistelun”, jossa edellisen kauden tapaan kuljettajat jaettiin neljään viiden kuljettajan ryhmään aika-ajoihin. Kaikkien ryhmien ajettua, viisi nopeinta kuljettajaa palasi radalle ajamaan vielä kerran viideksitoista minuutiksi, jonka perusteella päätettiin paalupaikka.


title: Formula E -kausi 2015–2016

text: Toinen Formula E -kausi alkoi ensimmäisen kauden tapaan Kiinan Pekingistä. Kymmenestä tallista yhdeksän oli mukana kauden avauksessa, kun Trulli GP ei osallistunut avauskilpailuun. Tallin autoista puuttui oleellisia komponentteja, eikä talli ehtinyt toimittaa autoja FIA:n tarkastukseen tarpeeksi ajoissa. Lauantain ensimmäisissä harjoituksissa parasta vauhtia piti E.dams-Renault’n Sébastien Buemi. Toisen harjoituksen nopein oli Lucas di Grassi Audi Sport ABTilla.


title: Formula E -kausi 2015–2016

text: Kilpailuun paalupaikalta lähti E.dams-Renaultin Sébastien Buemi. Buemi ajoi myös kilpailun voittoon ennen di Grassia ja kolmanneksi tullutta Mahindran Nick Heidfeldia. Heidfeldin kolmas sija oli Mahindran ensimmäinen palkintosija. Buemi saavutti kilpailusta täydet 30 pistettä hänen ajettuaan kilpailun voiton ja paalupaikan lisäksi myös kilpailun nopeimman kierroksen. Tämä oli ensimmäinen kerta sarjan historiassa, kun joku onnistui saavuttamaan täydet pisteet.


title: Formula E -kausi 2015–2016

text: Malesian ePrix 2015 oli kauden 2015–2016 toinen kilpailu. Kilpailu ajettiin 7. marraskuuta Putrajayan katuradalla Putrajayassa. Trulli GP:n oli tarkoitus osallistua kilpailuun jäätyään avauskisasta pois myöhästyneiden autojen tarkastuksen vuoksi. Tallin autot eivät kuitenkaan läpäisseet lopullista tarkastusta eivätkä voineet osallistua myöskään tähän kilpailuun. Lisäksi toinen kuljettajista, Salvador Durán, ajautui tallin kanssa sopimuserimielisyyksiin, minkä vuoksi Jarno Trullin oli tarkoitus ajaa hänen tilallaan.


title: Formula E -kausi 2015–2016

text: Kilpailun lähdön aikana Stéphane Sarrazinin auto hyytyi, minkä vuoksi Sarrazin joutui aloittamaan varikolta ja lähtö jouduttiin aloittamaan uudelleen. Paalupaikan ajanut Sébastien Buemi sai hyvän lähdön, kunnes kilpailun puolivälissä kärsi autoon tulleista tekinisistä ongelmista. Talli päätti vaihtaa varikkokäyntijärjestystä ottamalla auton vaihtoon ensin Buemin tallikaverin Nicolas Prostin. Myös Prost kärsi teknisistä ongelmista, jolloin Lucas di Grassi ohitti hänet nousten kärkipaikalle. Di Grassi sai ajaa paineitta maaliin sen jälkeen, kun häntä eniten haastaneen Loïc Duvalin autosta hajosi jousitus.


title: Formula E -kausi 2015–2016

text: Kauden kolmanteen kilpailuun paalulta lähti Dragon Racing -tallin belgialaiskuljettaja Jérôme d’Ambrosio. Kilpailussa d’Ambrosio jäi kuitenkin vasta kolmanneksi. Hänen edelleen ehtivät toiseksi sijoittunut di Grassi sekä kauden toisen voittonsa ottanut Sébastien Buemi.


title: Formula E -kausi 2015–2016

text: Kauden neljänteen osakilpailuun ja samalla ensimmäiseen kilpailuun vuoden 2016 puolella lähdettiin Sébastien Buemin sarjan johdossa yhden pisteen erolla Lucas di Grassiin nähden.


title: Formula E -kausi 2015–2016

text: Argentiinassa paalupaikalle kiirehti DS Virgin Racingin brittiläiskuljettaja Sam Bird. Bird piti sijoituksensa myös kilpailussa ja voitti Buenos Airesissa ajetun kilpailun. Sarjaa johtanut Buemi sijoittui toiseksi ja säilytti paikkansa sarjan kärjessä. Lucas di Grassi sijoittui kilpailun kolmanneksi.


title: Formula E -kausi 2015–2016

text: Kauden viidenteen kilpailuun paalupaikalta starttasi portugalilainen António Félix da Costa. Ensimmäisenä maaliin ajoi Lucas di Grassi, mutta hänet hylättiin kilpailun jälkeen tehdyssä tarkastuksessa havaitun alipainoisen auton vuoksi, jolloin voittajaksi julistettiin Jérôme d’Ambrosio.


title: Formula E -kausi 2015–2016

text: Kauden kuudennen osakilpailun aika-ajoissa paalupaikalle ajaneen Team Agurin António Félix da Costan suoritus hylättiin liian alhaisten rengaspaineiden vuoksi, jolloin paalupaikka ja siitä annettavat pisteet siirtyivät Sam Birdille. Kilpailun voitti ABT Schaeffler Audi Sportin Lucas di Grassi.


title: Formula E -kausi 2015–2016

text: Kauden seitsemäs osakilpailu järjestettiin ensimmäistä kertaa Ranskassa ja Pariisissa. Sarjan kärjessä Ranskaan tultaessa oli Lucas di Grassi pisteen erolla Sébastien Buemiin nähden. Kilpailuun paalupaikalta lähti kolmannen kerran kauden aikana Sam Bird. Kilpailun voittoon ajoi Lucas di Grassi.


title: Formula E -kausi 2015–2016

text: Kauden kolmanneksi viimeinen kilpailu ajettiin Saksassa. Kilpailuun paalupaikalta starttasi Jean-Eric Vergne. Kilpailun voittoon ajoi Sébastien Buemi. Daniel Abt sijoittui toiseksi ja Lucas di Grass kolmanneksi.


title: Formula E -kausi 2015–2016

text: Kauden 2015–2016 viimeiset kaksi osakilpailua ajettiin 2.–3. heinäkuuta 2016 Britanniassa, Lontoossa. Kilpailuihin lähdettiin Lucas di Grassin yhden pisteen johdossa ennen Sébastien Buemia. Kolmantena sarjassa oli Sam Bird, neljäntenä Jérôme d’Ambrosio ja viidentenä Nicolas Prost. Viikonlopun ensimmäiseen kilpailuun lähdettiin Nicolas Prostin perässä hänen ajettuaan paalupaikalle. Prost ajoi myös kilpailun voittoon.


title: Formula E -kausi 2015–2016

text: Viikonlopun toisen ja samalla kauden viimeiseen kilpailun paalupaikalle ajoi Sébastien Buemi. Buemi kuitenkin keskeytti kilpailussa 16. kierroksen jälkeen, mutta ehti ennen tätä ajaa kilpailun nopeimman kierroksen. Lucas di Grassi keskeytti kierroksella 18 ja jäi pisteittä. Tämä tarkoitti sitä, että Buemi voitti kuljettajien maailmanmestaruuden niillä kahdella pisteellä, jotka hän saavutti nopeimman kierroksensa ansiosta. Lucas di Grassia sijoittui toiseksi ennen kolmanneksi sijoittunutta Nicolas Prostia.


title: Formula E -kausi 2015–2016

text: Helmikuussa 2015 FIA ilmoitti, että kaudelle 2015–2016 osallistuisi kahdeksan valmistajaa ja kymmenen tallia. Valmistajat kehittävät moottoreita, vaihdelaatikoita sekä omia keksintöjään, joita tallit voivat ostaa tietyllä maksimihinnalla. Osa valmistajista toimi myös talleina.


title: Formula E -kausi 2015–2016

text: ‡ = Trulli GP jätti kauden kaksi ensimmäistä kilpailua väliin koska eivät läpäisseet FIA:n tuomariston suorittamaa tarkastusta. Lopulta talli päätti jättää kaikki loppukauden kilpailut väliin.Syyskuussa 2014 Formula E:n toimitusjohtaja Alejandro Agag kertoi, että kilpailukalenteri kasvaisi 12 kaupunkiin. 9. toukokuuta 2015 Agag ja Jean Todt ilmoittivat, että Formula E -sarja saisi kaksi osakilpailua lisää, mikä nostaisi kilpailujen määrän 13:een. 10. heinäkuuta 2015 FIA julkaisi kuitenkin toisen kauden alustavan kalenterin, joka sisälsi 11 kilpailua edellisen kauden tapaan. Edellisen kauden tapaanLontoossa ajettaisiin kaksi osakilpailua saman viikonlopun aikana, kun taas uutta oli Pariisin lisääminen kisakaupunkeihin. Toukokuussa ilmoitettiin, että kesäkuussa ajettava Venäjän kilpailu perutaan.


title: Formula E -kausi 2015–2016

text: Ennen kauden alkua järjestettävät testit ajettaisiin ensimmäisen kauden tapaan Donington Parkissa. Testit oli hajautettu kolmeen kaksipäiväiseen testitapahtumaan, ja viimeiseen testipäivään oli yleisölle vapaa pääsy.


title: Formula E -kausi 2015–2016

text: † – Kuljettaja ei selvinnyt maaliin, mutta sai sijoituksen ajettuaan 75 prosenttia kilpailusta.


title: Markus Weinzierl

text: Markus Weinzierl (s. 28. joulukuuta 1974 Straubing) on saksalainen jalkapallovalmentaja ja entinen pelaaja. Weinzierl on 180 senttimetriä pitkä. Lokakuusta 2018 lähtien hän on toiminut VfB Stuttgartin päävalmentajana.


title: Markus Weinzierl

text: Oikeajalkainen Weinzierl pelasi puolustajana tai keskikenttäpelaajana. Hänen uransa ensimmäinen seura oli 1. FC Passau, jota hän edusti vuodet 1993–1994 pelaten 28 ottelua ja tehden kuusi maalia. Vuodet 1995–1999 Weinzierl pelasi Bayern Münchenin organisaatiossa, pääosin seuran kakkosjoukkueessa, jossa otteluita kertyi 113 ja maaleja kymmenen. Seuran ykkösjoukkueessa Weinzierl ei pelannut otteluakaan. Weinzierl lopetti uransa vuonna 2004 pelattuaan vuodet 2002–2004 SSV Jahn Regensburgissa. Hän ei pelannut Bundesliigassa yhtään ottelua, mutta 2. Bundesliigassa otteluita kertyi 53 ja maaleja yksi Stuttgarter Kickersin, SSV Jahn Regensburgin ja SpVgg Unterhachingin kanssa.